text:
Archives
-
CatetoryAraria Award Bihar bihar flood Bodh Gaya Budget career Cartoon Darbhanga delhi Desh-Dunia development Dil Ke Baat Election exam festival India jayanagar Jobs Keoti kolkata Kosi kusaha kusha Laloo Loksabha Election Madhepura Madhubani Madhubani Painting Maithili Maithili geet Maithili songs Mamta manmohan singh Media Jobs minister Mithila mithila paintings Muzaffarpur nepal new delhi Nitish Noida Paswan Patna Purnea Rahul gandhi Rail Rajkishore kesri Saharsa sharad pawar sitamarhi Supaul teacher train Uncategorized vidyapati vote world bank अखबार कथा कथा-पिहानी कमला बलान करियर कविता कांग्रेस कार्टून किछ जॉब कुंज बिहारी मिश्र कुसहा कुसुम ठाकुर केवटी कोलकाता कोसी गंगा गाम सं दूर गामक गप्प गीत नाद चुनाव छठ जयनगर जॉब झारखंड ट्रेन दरभंगा दर्द-हमदर्द दिल्ली देश-दुनिया नीतीश नीतीश कुमार नेपाल बॉर्डर नोएडा पटना पत्रकार पब्लिक परीक्षा पर्यटन स्थल पवन पवार पावनि- त्योहार पुरस्कार पूर्णिया फिल्म बजट बागमती बाढ़ि बाहुबली बिजली संकट बिल गेट्स बिहार बिहार चुनाव बिहार दिवस बिहार बाढ़ि बिहार मे बाढ़ि बिहारी बीजेपी भोजपुरी भ्रष्टाचार मंत्रिमंडल मतदान मधुबनी मधुबनी पेंटिंग मधेपुरा ममता महंगाई महाराष्ट्र मानसून मिथिला मिथिला- मैथिली मिथिला पेंटिंग मिथिला राज्य मीडिया जॉब मुख्यमंत्री मैथिली मैथिली गीत मैलोरंग राजकिशोर केसरी रामविलास पासवान राहुल गांधी रेल रेल बजट लालू यादव विकास विद्यापति विधानसभा चुनाव विनीत उत्पल विश्व बैंक वोट शिक्षक सभा-संगत सम्मान सरकार सहरसा सामा चकेवा साहित्य अकादमी सीतामढ़ी सूखा सोनिया गांधी स्कूल हमर विवाह हेलो मिथिला
Top Rated
आतंकी गढ़ बनल जा रहल अछि मिथिला
आईबी आओर खुफिया एजेंसी केमुताबिक उत्तरी बिहार के मिथिलांचल इलाका आतंकी अड्डा बनल जा रहल अछि. ई बात बिहारआओर मिथिलाक लेल एकटा बड़का सिरदर्द अछि.
देश मे भेल कइटा आतंकीवारदात मे मिथिलाक लिंक पाएल गेल अछि. पिछला पांच-छह साल मे कइटा आतंकवादी मिथिलासं पकड़ल गेल अछि. दोसर ठाम पकड़ल गेल कइटा आतंकी के लिंक सेहो मिथिला सं जुड़लमिलल अछि.
नेपाल…बांग्लादेश सेजुड़ल बॉर्डर इलाका
आतंकी सभ के लेल सुरक्षित पनाहगारबनल जा रहल अछि.
देश भर मे कतहुं आतंकीवारदात करि बिहार आबि…बिहार सं नेपाल आओर बांग्लादेश भ बाहर निकलय लेल नीक रहैतअछि. एहि लेल इंडियन मुजाहिद्दीन आओर दोसर आतंकी संगठन मिथिला मे अपन पकड़ मजबूतबना रहल अछि.
आतंक संगठन एकरा लेल खाससमुदाय के युवक के ब्रेनबाश करि…बहला-फुसला कs… गलत तरीका सं भड़का कs अपना संग जोड़ैत अछि. धर्म केनाम पर…जेहाद के नाम पर गलत काज कराबैत अछि.
खुफिया एजेंसी के अनुसारदेश भर मे पकड़ल गेल कइटा आतंकी के जे फर्जी पासपोर्ट पकड़ल गेल अछि ओकर पता बिहारके मिलल अछि. ई पता ओहिना तं नहि देल गेल अछि. इलाका के लोक से मिल क देल गेल अछि.आओर इलाका के लोक के मार्फत सं मिलि क बनाएल गेल अछि.
आतंकी सभ अखन पूरा उत्तरबिहार…मिथिलाक इलाका पर अपन तंत्र मजबूत करय पर लागल अछि. एहि मे चंपारण…मुजफ्फरपुर… दरभंगा… मधुबनी… सीतामढ़ी… पूर्णिया… अररिया… सहरसा आओरदोसर बॉर्डर इलाका मे लोक सभ के जोड़ि रहल अछि.
ई इलाका ओहिना पहिने संस्मगलिंग के लेल बदनाम रहल अछि. आम सामान ने तस्करी मे ओना त कमी आएल अछि. मुदा आबहवाला आओर दोसर तरहक तस्करी बढ़ल अछि.
कहल जा रहल अछि जे आईएसआईअपन नेटवर्क काफी मजबूत करि लेने अछि. नेपाल..बांग्लादेश के खुलल बॉर्डर आओरभारतीय सुरक्षा मे कमी के फायदा उठा रहल अछि.
एकटा बात काफी चौंकाबय वालाअछि जे आतंकी सभ अपना संग सिर्फ कम पढ़ल लिखल लोक के नहि जोड़ि रहल अछि बल्कि पढ़ललिखल लोक के सेहो जोड़ि रहल अछि.
एहि मे डॉक्टर… इंजीनियरआओर बाहर जाsक पढ़य वाला लड़का सभ सेहो शामिल अछि. एहन युवक सभ केमन मे कट्टरता भरल जा रहल अछि. ई देश के लेल बड़ खतरनाक गप अछि.
बिहार पुलिसप्रमुख के होम मिनिस्ट्री के तरफ सं एहि बारे मे जानकारी सेहो भेजल गेल. होममिनिस्ट्री क भेजल रिपोर्ट मे आईबी के साफ कहनाय अछि जे नेपाल सं लागल इलाका मेआतंकी संगठन युवक सभ मे अपन पैठ बना रहल अछि आओर ट्रेनिंग द रहल अछि.
आतंकी सभनव-नव इलाका के तलाश करि रहल अछि. ओहि हिसाब सं मिथिलाक ई इलाका सभ सं नीक मानल जारहल अछि आतंकी गतिविधि के शांति सं चलाबय लेल.
मिथिलाकबॉर्डर इलाका मे बताएल जा रहल अछि जे पिछला 15-20 साल मे मस्जिद-मदरसा के संख्या10 गुना सं बेसि बढ़ि गेल अछि. आईएम… आओर आईएसआई एकर मार्फत युवक सभ के जेहादलेल भड़का रहल अछि.
कहल तं इहोज रहल अछि जे नेपाल आओर अरब कंट्री के जरिए आईएसआई एहि इलाका मे काफी पैसा भेज रहलअछि. एहि इलाका मे बनि रहल बड़का-बड़का मस्जिद मदरसा के लेल अरब से पाई आबि रहलअछि.
एकटा गपसेहो चिंताक विषय अछि जे मिथिलाक…बिहारक बॉर्डर इलाका के पढ़ल- लिखल लोक सभ आओरआम लोक जे कमाए-खाए लेल बिहार सं बाहर जा रहल छथिन्ह हुनकर जमीन खास समुदाय के लोकभारी संख्या मे खरीद रहल अछि.
विदेश संआएल पाई के निवेश जमीन…खेत-खलिहान…गाछी मे भ रहल अछि. इलाका के ब्राह्मण…कायस्थ… भूमिहार… दोसर जातिक लोक सभ नौकरी के सिलसिला मे गाम छोड़ि रहलछथिन्ह.
एहन गामछोड़य वाला लोक सभ के जमीन पर असामाजिक गतिविधि चलाबय वाला लोक के नजर अछि आओर ओ जमीनजथा खरीद सेहो रहल छथिन्ह. एहि पर गौर करय के जरूरत अछि.
बिहार…मिथिलाक ई इलाका देशकेर सभ सं शांत इलाका मानल जाएत अछि. एतय केर बोलि मैथिली सभ सं मीठ मानल जाएतअछि. एहन मिथिलाक पर आतंकी के नजर पड़ि गेल अछि.
ई बड़ खतरनाक . ई इलाका केशांति… सद्भाव… सुरक्षा के लेल नीक नहि अछि. अपन मिथिलाक गौरव के नष्ट होए संबचाबय लेल अहां सभ के आगां आबय पड़त.
इलाका मे कतहुं कोनो किछअजगुत होएत देखिऔ… कोनो एहन गतिविधि देखाय जेहि पर अहां के शक होए… तुंरतपुलिस…खुफिया एजेंसी के ओकर जानकारी दिऔ.
नकली नोट के कारोबार करय वालाहोए… तस्करी करय वाला होए… हथियार आओर गैरकानूनी लेनदेन करय वाला होए…गलतकाज करय वाला होए… ओकरा खिलाफ तुरंत पुलिस के बताबिऔ.
नहि तं एक दिन एहनो आबि सकैतअछि जे अपन बिहार…मिथिला सेहो आतंकी… नक्सली… माओवादी के गिरफ्त मे आबिजाएत. अपना सभ के रहनाय मुश्किल भ जाएत.
उठु अपन मिथिलाके गलत लोक केगिरफ्त मे जाए सं बचाउ.
आशुतोष अस्थाना जीके मदद करिऔ…
आशुतोष अस्थाना जीके अहांक मदद केर जरूरत छनि.37 साल के आशुतोष अस्थाना जी साल भर से बीमार छथिन्ह.
हिनकर किडनी खराब भ गेल छनि.
आशुतोष जी बिहार बिजली विभाग मे लिपिक छथिन्ह.मुदा बीमार होए के कारण कई मास सं नौकरी पर नहि जाए सं वेतन सेहो नहि मिल रहल छनि.
बेर-बेर बीमारी के टेस्ट कराबय… डायलिसिस पररहय… दवाई आओर
इलाज पर लाखो टका खर्च करि चुकल छथिन्ह.
गरीब घर सं होए के कारण जमा-पूंजी तं खर्च भएगेल छनि…कर्ज मे सेहो आबि गेल छथिन्ह.
सरकार सं से किछ मदद नहि मिल रहल छनि. एहिकारणे परेशान छथिन्ह.
परिवार मे पत्नी आओर एकटा सात सालक बेटी छनि.
आशुतोष जी मूलरूप सं उत्तर प्रदेश के जौनपुरजिलाक मखमिलपुर गाम के रहय वाला छथिन्ह.
हिनकर इलाज लखनऊ के पीजीआई अस्पताल मे डॉ अमितगुप्ता जीक देखरेख मे चलि रहल छनि.
डॉक्टर के कहनाय छनि जे हिनकर हालत गंभीर भगेल छनि. किडनी जल्द बदलनाय जरूरी अछि.
हिनका लखनऊ के पीजीआई अस्पताल मे भर्ती करिलेल गेल छनि.
हिनकर खराब हालत के देखैत हिनकर पत्नी हिनकाअपन किडनी द रहल छथिन्ह.
किडनी ट्रांसप्लांट करय लेल आशुतोष जी आओर हिनकरपत्नी दूनु के ऑपरेशन होएत.
उम्मीद छनि जे डॉक्टर हिनकर किडनी मंगल दिनबदलि देथिन्ह.
पत्नी के किडनी दए के बादहुं अस्पताल हिनकासाढ़े चारि लाख रुपया जमा कराबय लेल कहलक अछि.
एकर अलावा दोसर खर्च लगा क कुल छह लाख सं बेसिटका के जरूरत पड़ि रहल अछि.
एकटा गरीब के लेल पांच-छह लाख रुपया कतेक होएतअछि… से तं अहां जानिते छी.
दोस्त…जान पहचान…रिश्तेदार सभ मिल क पाईजमा करि रहल छथिन्ह… तखनो एतेक पाई के जोगाड़ नहि भ रहल अछि.
पांच-छह लाख के इंतजाम करनाय मुश्किल भ रहलछनि. आशुतोष जीक लेल.
एहन हाल मे अगर हम-अहां सभ आशुतोष जीक किछ मददकरबैन्हि तं हिनकर जिनगी बचि सकय छनि.
अपना सभ अगर सय…हजार…दस हजार केर मदद करबैन्हितं हिनकर एकटा बड़का चिंता दूर भ सकय छनि.
हम किछए लोग अगर किछिए-किछ मदद करब ओ लाख टकासं बेसि भ जाएत.
बुंदे…बुंद तालाब भरैत अछि…तेहने एक-एकटके हिनकर जिगनी बचि सकय छनि.
अगर अहां एहि परोपकारक काज मे सहभागी बनय चाहयछी तं आशुतोष जीक बैंक मे अपना शक्ति भरि पाई जमा करा सकय छी.
हिनकर बैंक खाता ओना तं पटना के एचडीएफसी बैंकमे छनि मुदा अहां दुनिया के कोनो कोना सं…कोनो बैंक सं हिनका खाता मे पाई जमाकरा सकय छी.
हिनकर एकाउंट नंबर छनि-
HDFC bank a/c no- 01861000076234
आशुतोष जी ओन अखन तं लखनऊ के पीजीआई अस्पताल मे भर्ती छथिन्ह मुदा हुनकर पटनाकपता छनि-
C/o- Shri PP Sinha,B-2, Gardanibagh, Patna
Mobile no – 087972-66235
अहां लखनऊ मे हिनकर परिवार सं सेहो मिल सकय छी.
आशुतोष जी अखन लखनऊ के पीजीआई अस्पताल मे भर्ती छथिन्ह.
पीजीआई मे डॉक्टर अमित गुप्ता हिनकर इलाज करि रहल छथिन्ह.
देखिऔ किछ मदद भ सकय तं जरूर करिऔ.
कोलावरी… कोलावरी… कोलावरी… डी
आईकाल्हि इंटरनेट…यूट्यूब…टीवी चैनल… न्यूज पर कोलावरी… कोलावरीय… कोलावरी… डी छाएल अछि. उम्मीदअछि अहा सभ सेहो एकरा सुनने… देखने होएब.
अगर नहि देखलौं अतं कोनो गप नहि हम बता दैत छी.
असल मे कोलावरी… कोलावरी… कोलावरी… डी साउथ केर तमिल फिल्म ‘3’ के गाना अछि. ई गाना तमिलआओर इंग्लिश मे अछि… मिललजुलल.
तमिलफिल्म ‘तीन’ के बना रहल छथीह साउथ के सुपरस्टाररजनीकांत के पुत्री ऐश्वर्या. एहि गाना के आवाज देने छथिन्ह ऐश्वर्या के
पति धनुष.एहि गीत क 16 नवंबर के यूट्यूब पर डालल गेल.
यूट्यूबपर डालला के 12 दिन के अंदर एकरा 80 लाख से बेसि लोक सुनि चुक छथिन्ह. ई एकटा रिकॉर्डअछि. यूट्यूब पर अखन धरि कोनो गीत…संगीत केर वीडियो एतेक क्लिक नहि भेल अछि.दुनिया भर मे छाएल रहय वाला इंग्लिश एलबम के सेहो एतेक हिट नहि मिलल रहय जतेककोलावरी डी के मिल रहल अछि.
पूराइंडिया मे तहलका मचौने अछि ई गाना. भने एकर बोल अहां के समझ मे नहि आएत मुदा एकरम्यूजिक एतेक नीक अछि जे अहांक पैर अपने आप थिरकय लागत.
हमखुद एकर बोल नहि समझि रहल छी मुदा कई बेर एहि गाना के सुनि चुकल छी. एकरा अहांएकटा पागलपन कहि सकय छी.
मुदासुनय मे सचमुच बड़ नीक लगैत अछि.
एहि गाना के दसिओटा वीडियो यूट्यूब पर आबि गेल अछि मुदा जेऑरिजनल अछि ओ 80 लाख सं बेसि सुनल गेल अछि. दोसर सेहो लाखों मे पहुंच गेल अछि. एकअंदाज के ल क अहां कहि सकय छी जे रोज करीब लाख लोक एहि गाना के यूट्यूब पर सुनिरहल अछि
लोक एकरा खूब पसंद करि रहल छथिन्ह, ई लोक के दिल-दिमाग पर छागेल अछि.. एकटा बात आओर जे एकर जे संगीत देने छथिन्ह ए रविचंदर हुनकर उम्र मात्र18 साल छनि. ई गाना सेहो हुनका लोकप्रियता के शिखर पर पहुंचा देने अछि.
ओना सभ सं बेसि नाम भेल रजनीकांत के दमाद धनुष के. धनुष केगाएल एहि गाना क लोक बेर बेर सुनि रहल छथिन्ह. एहि गाना पर न्यूज चैनल सभआधा-आधा घंटाक कार्यक्रम पेश करि रहल अछि.
फेसबुक पर सेहो हजारों लोक एहि गाना के शेयर कएने छथिन्ह.हिंदी के नहि होएतहुं हिंदी के लोक…पंजाबी…मैथिली के लोक सभ एहि गाना के सुनिरहल छथिन्ह आओर गुनगुना रहल छथिन्ह.
ई जरूर अछि जे गुनगुना सिर्फ कोलावरी… कोलावरी… कोलावरी… डी रहल छथिन्ह…बाकी लाइन पर झुमय छथिन्ह.
असलमे कोलावरी… कोलावरी…कोलावरी… डी के मतलब एक तरहक गुस्सा होएतअछि…बड़ बेसि नाराजगी… घोर निराशा.
ओनासोचिओ तं एहि लाइन को कोनो मतलब नहि अछि मुदा चलि गेल…हिट भ गेल.
जेनाअपन मैथिली मे एक लाइन पूरा मिथिला मे हिट भ गेल रहय आब कहुं मोन केना करय अ…एकरबाद खो मंगला पड़ल रह…
तेहिनाएकर हाल अछि.
ओनासाउथ के किछ गाना हिंदी मे सेहो काफी हिट रहल अछि खासकर ए आर रहमान केर.
उर्वशी…उर्वशी…मुकाबला..मुकाबला….
आबकोलावरी… कोलावरी… कोलावरी… डी सं ईसाबित भ रहल अछि जे गीत…संगीत के कोनो सीमीत दायरा नहि होएत अछि. ई सभ के दिल परअपन असर डालैत अछि.
सभ के अपन बोल परझुमय लेल विवश करि दैत अछि.
तं अहुं आनंदलिअ…नहि सुनलौं अ तं सुनि लिअ…एहि लिंक के क्लिक करि…
Posted in ऐश्वर्या, कोलावरी डी, तमिल, धनुष, रजनीकांत, dhanush, kolaveri di 2 Comments
आम लोक मे सरकार के प्रति बढ़ल गुस्सा…शरद पवार के मारलक चांटा
आम लोक मे महंगाई… घोटाला… भ्रष्टाचारके लsक सरकार के प्रति गुस्सा बढ़ल जा रहलअछि.
एकर नतीजा आई दिल्ली के एनडीएमसी सेंटरमे देखय लेल मिलय. एहि ठाम हरविंदर सिंह नामक एकटा लड़का कृषि मंत्री शरद पवार के चांटाजड़ि देलक.
हरविंदर के साफ कहनाय छल जे महंगाई सं आमलोक परेशान अछि आओर एकरा लेल ओ सरकार के जिम्मेदार मानैत अछि. एहि लेल ओ शरद पवारके थापड़ि मारलक.
हरविंदर एहि सं पहिने
पूर्व दूरसंचारमंत्री सुखराम पर सेहो हमला कएने छल. हरविंदर सिंह के हिरासत मे लsक पूछताछ चलि रहल अछि.
ओना एहि सं एक दिन पहिनहि बीजेपी नेता यशवंतसिन्हा कहने छलखिन्ह जे आम लोक महंगाई सं परेशान अछि एहि मे कोनो अचरज नहि होएत जेलोक महंगाई के खिलाफ हिंसा पर उतारु भ जाएत.
बीजेपी नेता माया सिंह कहलीह जे सरकार केआबहुं लोक के गुस्सा के समझबाक चाही.
लेफ्ट नेता के कहनाय छल जे हम सेहोभ्रष्टाचार के खिलाफ छी… महंगाई के खिलाफ छी… एकर खिलाफ हम सरकार सं लड़ि रहलछी. मुदा थापड़ि मारय के एहि काज के पक्ष मे नहि छी. सभ्य समाज मे एकर जगह नहिअछि.
बीजेपी नेता आओर अभिनेत्री स्मृति ईरानीसेहो एकर निंदा करलीह आओर कहलीह जे लोकतंत्र मे अपन बात कहय के सभ के आजादी अछिमुदा एहि तरहक काज के कोनो तरहे ठीक नहि कहल जा सकैत अछि.
पवार के चांटा मारय के चारु कात निंदाकएल गेल अछि मुदा एकरा ओहिना नहि छोड़ल जा सकैत अछि.
ओना शरद पवार के कृषि मंत्री रहैतसब्जी… दाल… तेल… दूध और चीनी के दाम बेतहाशा बढल अछि.
महंगाई… भ्रष्टाचार… घोटाला… कालाधनके लsक लोक सभ परेशान अछि. लोक हजार-लाख कमाईलेल जिनगी गुजारि दैत अछि.
मुदा नेता…मंत्री सभ के संपत्ति केखुलासा देखबय तं अहां के पता चलत जे नेता… अफसर… मंत्री सभ के धन साल भर मेदू-दू… चारि-चारि गुना बढ़ि गेल अछि.
लोक के पास पाए नहि अछि आओर कइटा लोककरोड़ों टका विदेशी बैंक मे जमा करने अछि.
अंग्रेज तं देश सं धन लूटि क अपना देश लजाएत छल मुदा एकरा कि कहबय जेहि में अपने देश के लोक… अपन धन के विदेश मे लs जाsक जमा करि रहल अछि.
कहल तं ई जा रहल अछि जे अगर विदेश मे जमाधन अगर देश मे वापस ल आएल जाए तं कई साल धरि लोक के टैक्स नहि देबय पड़तन्हि. विकासके काज एकदम सं तेज भ जाएत. देश चमैक जाएत. मुदा एकरा करत के.
बाबा रामदेव अनशन करलक तं रातोंरात तंबूउखाड़ि देल गेल… अन्ना हजारे के सेहो पकड़ि क तिहाड़ भेज देल गेल छल. मुदा लोकके गुस्सा के देखैत सरकार के अन्ना के छोड़य पड़ल.
एतय सभ होएतहुं अगर लोक के सभ किछ ठीकहोएत नहि देखाएत तं लोक के गुस्सा भड़कबे करत.
मुदा लोक के कानून-व्यवस्था के हाथ मेनहि लेबाक चाही. लोकतंत्र मे हिंसाक कोनो स्थान नहि अछि.
अहांक के हिंसक होए के कोनो जरूरत नहिअछि. अहांक लेल सभसं पैघ हथियार अहांक वोट अछि.
अगर अहां के लगैत अछि जे सरकार अहांकअनुसार नहि चलि रहल अछि. अहांक मनक नहि करि रहल अछि बस वोट के हथियार सं कुर्सी संउतारि दिअ ओहन सरकार के.
वोट…अहांक मत अहांक एहन हथियार अछिजेहि के आगां बड़का सं बड़का नेता अहां के चरण स्पर्श करय लेल तैयार रहत.
एकर महत्व के पहचानु. वोट देबय लेल जरूरजाउ. भ्रष्टाचारी…कालाधन के पक्ष लेबय वाला के सबक सीखाउ.
वोट के टाइम मे जाति…धर्म के नाम पर…भाई-भतीजा के नाम पर… दू-चारि टका के नाम पर अपन वोट के बर्बाद नहि करु. वोटनामक हथियार के सही इस्तेमाल करु.
Posted in कालाधन, कृषि मंत्री, चांटा, थापड़ि, दिल्ली, भ्रष्टाचार, महंगाई, शरद पवार, हरविंदर Leave a comment
विशेष राज्यक दर्जा पर गोपाल प्रसाद जीक आरटीआई
बिहार के विशेष राज्य दर्जा देबय के मामला मे भ रहल देरी पर आरटीआई कार्यकर्तागोपाल प्रसादजीक आरटीआई पर हुनका सरकार जवाब मिल गेलन्हि.
गोपाल जीक सूचना केर अधिकार (आरटीआई) के तहत जे जानकारी मिलल अछि ओकर अनुसारविशेष दर्जा के मांग पर विचार करय लेल योजना आयोग के तरफ सं एहि साल आठ सितंबर केएकटा अंतर मंत्रालयी समूह बनाएल गेल.
एहि समूह के अगिला मास दिसंबर मे आठ तारीख
आरटीआई से इहो जानकारी मिलल जे विशेष दर्जा के मांग के लेल मुख्यमंत्री नीतीशकुमार प्रधान मंत्री मनमोहन सिंह जीके के चारि बेर पत्र लिख चुकल छथिन्ह.
नीतीश जी 3 जून 2006… 23 मई 2009… 14 जुलाई 2009 आओर 10 मई 2010 के प्रधानमंत्री जीके पत्र भेजने छथिन्ह.
एहि सं पहिने 4 अप्रैल 2006 के विधानसभा मे विशेष राज्य के लेल पास एकटाप्रस्ताव सेहो भेजल गेल अछि.
एतबे नहि नीतीश जी दू साल पहिने 2009 मे प्रधानमंत्री के भेजल अपन पत्र मेबिहारक संग भेदभाव करय के आरोप सेहो लगौने छथिन्ह.
प्रधानमंत्री के लिखल पत्र मे साफ कहल गेल अछि जे कोसीक बाढ़ि पुनर्वास… हैंडलूम…कृषि… ऊर्जा… खाद्य सुरक्षा योजना केर मामलामे बिहारक संग भेदभाव कएल जा रहल अछि.
विशेष राज्य के मुद्दा पर एहि साल गर्मी मे शरद यादव जी बिहारक नेता सभ के संगप्रधानमंत्री सं मुलाकात करने छलखिन्ह.
मुदा केंद्र के कांग्रेसी…यूपीए सरकार पर बिहार के शिकायत के कोनो असरे नहिदिखा रहल अछि.
बिहार के संग शुरूए सं पक्षपात भ रहल अछि आओर ओ आइओ जारी अछि.
विशेष राज्य के दर्जा देबय लेल योजना आयोग के किछ शर्त होएत अछि. अगर गोपालप्रसाद जीक आईटीआई पर ध्यान देल जाए तं बिहार सरकार के कहनाय अछि जे बिहार ओहि सभशर्त के पूरा करैत अछि. एहि लेल केंद्र के बिहार के विशेष दर्जा देबय मे देरी नहिकरबाक चाही.
मुदा यूपीए…दीदी…दादा के खेल मे बिहार पिसा रहल अछि. रेल सेवाहोए…आर्थिक पैकेज होए… कोनो नव प्रोजेक्ट होए बिहार के संग भेदभाव जारी अछि.
एहि सं परेशान एनडीए के सांसद विशेष दर्जा के मुद्दा आब संसद में उठएताह.
जेडीयू…बीजेपी के एमपी सभ जोर-शोऱ सं एहि मांग के संसद मे राखथिन्ह.
अखन संसद के शीतकालीन सत्र चलि रहल अछि. अहां सभ सेहो अपना स्तर पर दवाब बनाबयके कोशिश करिऔ. बिहार के विकास लेल आगां आउ.
एकटा आओर गप आईटीआई कार्यकर्ता गोपाल प्रसाद जी अपन दरभंगा सं छथिन्ह आओरदिल्ली मे सूचना केर अधिकार के लेल लड़ि रहल छथिन्ह.
गोपाल जी आरटीआई के क्षेत्र मे बड़ नीक काज करि रहल छथिन्ह. गोपाल जी पचासोंमुद्दा पर आरटीआई दाखिल कएने छथिन्ह आओर हुनका सरकार सं ओकर जवाब सेहो मिलल छनि.
अहां सभ हिनका सं 092897-23144 फोन पर संपर्क करि सकय छी.
Posted in आरटीआई, गोपाल प्रसाद, नीतीश कुमार, बिहार, विशेष दर्जा Leave a comment
सुपर 30 के आनंद के जीवन पर बनत फिल्म
खबर अछि जे सुपर 30 के संस्थापक आनंद कुमार के जीवन पर फिल्म बनय जा रहल अछि.
एहि के लेल फिल्मी दुनिया के लोक सभ आनंद जी सं गप सेहो करय मे लागल छथिन्ह.
खबर तं इहो अछि जे कइटा निर्माता…निर्देशक अपन प्रस्ताव के संग आनंद जी सं भेंट सेहो करलखिन्ह.
फिल्म बनाबय के कोशिश करय वाला मे अनुराग बसु… संजीव दत्ता
शामिल छथिन्ह. हिंदूजा फिल्म आओर यूटीवी वाला सेहो सम्पर्क मे अछि.
आनंद कुमार जी बिहार के आर्थिक रूप सं कमजोर… गरीब परिवार के योग्य बच्चा के फ्री मे आईआईटी के तैयारी कराबय छथिन्ह.
हिनकर सुपर 30 के रिकॉर्ड शानदार रहल अछि. कहि सकय छी जे शत-प्रतिशत रहल अछि.
आनंद जी शुरू मे पुलिस अधिकारी अभयानंद जीक संग मिल बच्चा सभ के पढ़ाबय छलखिन्ह.
मुदा बाद मे अभयानंद जी हिनकर सुपर 30 सं अलग भ गेलखिन्ह.
हिनकर सुपर 30 के लेल जेहि 30 टा छात्र के चुनल जाएत अछि ओ टेस्ट सं होएत अछि.
टेस्ट मे पास करय वाला गरीब छात्र के आनंद जी पढय…खाए… पीबय सभ के इंतजाम अपना दिस सं करय छथिन्ह.
आनंद जीक कारणे बिहार सं सैकड़ों छात्र के दाखिला आईआईटी मे भ पाएल अछि.
आनंद जी खुद गरीब परिवार से छथिन्ह. हिनकर बाबूजी पोस्ट ऑफिस मे लिपिक छलखिन्ह. आनंद जी अपन पढ़ाई माए के संग पापड़ बेचि कs पूरा करलखिन्ह.
बड़ संघर्ष करने छथिन्ह.
आनंद जीक एडमिशन कैम्ब्रिज यूनिवर्सिटी मे होए वाला छलन्हि. मुदा ओतय जाए लेल पाए नहि होए के कारण एडमिशन नहि ल पएलखिन्ह.
एहि के बाद आनंद जी गरीब बच्चा सभ के पढ़ाबय लागलखिन्ह आओर आईआईटी के तैयारी कराबय लागलखिन्ह.
हिनकर कोशिश सं पटना मे कोचिंग चलाबय वाला सभ के धंधा पर असर पड़य लागल… एहि के कारण हिनका परेशानी सेहो झेलय पड़लन्हि.
मुदा हिनकर आर्थिक हित नहि होए के कारण कोचिंग लॉबी के पाछां हटय पड़लन्हि.
आनंद जीक चर्चा टाइम आओर न्यूजवीक पत्रिका मे सेहो भ चुकल छनि. हिनका पर डॉक्यूमेंटरी सेहो बनि चुकल अछि.
आब जखन फिल्मी दुनिया के लोक हिनका पर फिल्म बनाबय के सोचि रहल छथिन्ह तं ई नीक गप अछि.
हिनकर जीवन पर बनल फिल्म सं लोक सभ के प्रेरणा मिलतन्हि. ओ सेहो हिनके जकां नीक काज करय लेल आगां अएताह.
बिहार मे आनंद जी जकां आओर लोक के जरूरत अछि.
अगर अहां के नजर मे बिहार मे आनंद जी जकां आओर लोक काज करि रहल छथिन्ह तं ओकरा बारे मे बताबय के कोशिश करब.
Posted in Anand Kumar, आईआईटी, आनंद कुमार, फिल्म, बॉलीबुड, संस्थापक, सुपर 30, Bollywood, super-30 Leave a comment
बिहार मे बढ़ल रोजगारक अवसर…
बिहार के लेलएकटा नीक खबर अछि. खबर अछि जे बिहार सं कमाए लेल दिल्ली… पंजाब… हरियाणा जाएवाला लोक मे कमी आएल अछि.
एकटा एनजीओ बिहार इंस्टीट्यूट ऑफ इकोनॉमिक स्टडीज के तरफ सं भेल सर्वे केअनुसार बिहार सं बाहर जाए वाला लोक के संख्या मे भारी कमी आएल अछि.
सर्वे मे कहलगेल अछि जे बिहार सं
पहिने जे पलायन होए छल ओहि मे करीब 26 प्रतिशत केर कमी आएलअछि.
पहिने कमाएलेल…रोजगार के लेल अगर एक सय लोक बाहर जाए छलाह तं आब ओ संख्या घटि कs 74 भ गेल अछि.
पलायन कम होए वजहबिहारक बेहतर माहौल… कानून व्यवस्था… रोजगार के उपलब्ध साधन… मनरेगा मानल जारहल अछि.
आओर ई सभ भेलअछि बिहार मे नीतीश कुमार के शासन के कारण. लोक सभ जे डर सं गाम-घर छोड़ि के भागयछलाह से आब रुकि गेल अछि.
सरकार के कोशिशआब गैर-कुशल मजदूर के पलायन पर पूरा रोक लगाबय के अछि.
अगर बिहार मेविकासक काज होएत… लोक के गामे-घर मे रोजगार मिलत…नीक मजदूरी मिलत तो ओ किएकबाहर जएताह.
सरकार के लेल ईआंकड़ा उत्साह बढ़ाबय वाला अछि. सरकार के आओर जोर-शोर सं लोक के रोजगार उपलब्धकराबय के दिशा मे काज करबाक चाही. विकास के रफ्तार बढ़ाएबाक चाही.
मुदा सरकार केगैर-कुशल श्रमिक… मजदूर के संग कुशल श्रम के पलायन के रोकय पर सेहो ध्यान देबाकचाही.
पढ़ल-लिखल ट्रेंडलोक सभ… इंजीनियर… डॉक्टर… आईटी… मैनेजमेंट सं जुड़ल लोक सभ सेहो बाहर जारहल छथिन्ह. सरकार के एहि ब्रेन ड्रेन पर रोक लगाएबाक चाही.
बिहार जतय कलकारखाना लगाबय केर ओतेक अवसर मौजूद नहि अछि. सरकार के बिहार के आईटी के क्षेत्र मेआगां बढ़ाबय के कोशिश करबाक चाही.
बिहार के एकटाशिक्षा हब बनाबय के कोशिश करबाक चाही. एहि सं सरकार के करोड़ों रुपया के आमदनीहोएत. लोक सभ के रोजगार के एकटा नवका अवसर मिलतन्हि.
साउथ मे विकासके रफ्तार तेज होए के एकटा कारण सैकड़ों इंस्टीट्यूट के होए के अछि. साउथ मेमेडिकल… इंजनीयरिंग… मैनेजमेंट कॉलेज… संस्थान के भरमार अछि. देश भर संछात्र पढय लेल ओतय जाए छथिन्ह.
दाखिलालेल…एडमिशन लेल लाखों रुपया दय छथिन्ह. ओहि ठाम रहय-खाय पर हजारों रुपया खर्चकरय छथिन्ह. एहि सभ सं ओहि राज्य के करोड़ों के आमदनी होएत अछि.
ओहि ठाम हजारोंलोक के रोजगार मिलैत अछि. जीवन स्तर सुधरैत अछि. आयरन करय वाला सं लsक मेस चलाबय वाला तक…कागज- कॉपीसं लsक किताब के दोकान वालातक के नीक आमदनी होएत अछि.
बिहार मे सेहोसरकार के एहन- एहन ऑप्शन पर विचार करबाक चाही. जेहि मे लागत कम आओर मुनाफा बेसिहोए.
जेहि मे एक बेरपाए लगा देलाह पर बराबर पाए आबैत रहय. एना होए तं पढ़ल-लिखल लोक के बिहार सं बाहरजनाए सेहो कम होएत.
कि कहय छी अहां ?
चेतना समिति, पटनाक सभसँ प्रतिष्ठित पुरस्कार यात्री-चेतना पुरस्कार २०११ ई.- डॉ. राम भरोस कापड़ि भ्रमर (जनकपुर)केँ देल गेलन्हि।
चेतना समिति, पटनाक सभसँ प्रतिष्ठित पुरस्कार यात्री-चेतना पुरस्कार २०११ ई.- डॉ. राम भरोस कापड़ि भ्रमर (जनकपुर)केँ देल गेलन्हि।
नेपाल प्रज्ञा प्रतिष्ठानक सदस्यता (नेपाल देशक भाषा-साहित्य, दर्शन, संस्कृति आ सामाजिक विज्ञानक क्षेत्रमे सर्वोच्च सम्मान)
नेपाल प्रज्ञा प्रतिष्ठानक सदस्यता
श्री राम भरोस कापड़ि ‘भ्रमर’ (2010)
श्री राम दयाल राकेश (1999)
श्री योगेन्द्र प्रसाद यादव (1994)
नेपाल प्रज्ञा प्रतिष्ठान मानद सदस्यता
स्व. सुन्दर झा शास्त्री
नेपाल प्रज्ञा प्रतिष्ठान आजीवन सदस्यता
श्री योगेन्द्र प्रसाद यादव
फूलकुमारी महतो मेमोरियल ट्रष्ट काठमाण्डू, नेपालक सम्मान
फूलकुमारी महतो मैथिली साधना सम्मान २०६७ – मिथिला नाट्यकला परिषदकेँ
फूलकुमारी महतो मैथिली प्रतिभा पुरस्कार २०६७ – सप्तरी राजविराजनिवासी श्रीमती मीना ठाकुरकेँ
फूलकुमारी महतो मैथिली प्रतिभा पुरस्कार २०६७ –बुधनगर मोरङनिवासी दयानन्द दिग्पाल यदुवंशीकेँ
साहित्य अकादेमी फेलो- भारत देशक सर्वोच्च साहित्य सम्मान (मैथिली)
१९९४-नागार्जुन (स्व. श्री वैद्यनाथ मिश्र “यात्री” १९११-१९९८ ) , हिन्दी आ मैथिली कवि।
२०१०- चन्द्रनाथ मिश्र अमर (१९२५- ) – मैथिली साहित्य लेल।
साहित्य अकादेमी भाषा सम्मान ( क्लासिकल आ मध्यकालीन साहित्य आ गएर मान्यताप्राप्त भाषा लेल):-
२०००- डॉ. जयकान्त मिश्र (क्लासिकल आ मध्यकालीन साहित्य लेल।)
२००७- पं. डॉ. शशिनाथ झा (क्लासिकल आ मध्यकालीन साहित्य लेल।)
पं. श्री उमारमण मिश्र
साहित्य अकादेमी पुरस्कार- मैथिली
१९६६- यशोधर झा (मिथिला वैभव, दर्शन)
१९६८- यात्री (पत्रहीन नग्न गाछ, पद्य)
१९६९- उपेन्द्रनाथ झा “व्यास” (दू पत्र, उपन्यास)
१९७०- काशीकान्त मिश्र “मधुप” (राधा विरह, महाकाव्य)
१९७१- सुरेन्द्र झा “सुमन” (पयस्विनी, पद्य)
१९७३- ब्रजकिशोर वर्मा “मणिपद्म” (नैका बनिजारा, उपन्यास)
१९७५- गिरीन्द्र मोहन मिश्र (किछु देखल किछु सुनल, संस्मरण)
१९७६- वैद्यनाथ मल्लिक “विधु” (सीतायन, महाकाव्य)
१९७७- राजेश्वर झा (अवहट्ठ: उद्भव ओ विकास, समालोचना)
१९७८- उपेन्द्र ठाकुर “मोहन” (बाजि उठल मुरली, पद्य)
१९७९- तन्त्रनाथ झा (कृष्ण चरित, महाकाव्य)
१९८०- सुधांशु शेखर चौधरी (ई बतहा संसार, उपन्यास)
१९८१- मार्कण्डेय प्रवासी (अगस्त्यायिनी, महाकाव्य)
१९८२- लिली रे (मरीचिका, उपन्यास)
१९८३- चन्द्रनाथ मिश्र “अमर” (मैथिली पत्रकारिताक इतिहास)
१९८४- आरसी प्रसाद सिंह (सूर्यमुखी, पद्य)
१९८५- हरिमोहन झा (जीवन यात्रा, आत्मकथा)
१९८६- सुभद्र झा (नातिक पत्रक उत्तर, निबन्ध)
१९८७- उमानाथ झा (अतीत, कथा)
१९८८- मायानन्द मिश्र (मंत्रपुत्र, उपन्यास)
१९८९- काञ्चीनाथ झा “किरण” (पराशर, महाकाव्य)
१९९०- प्रभास कुमार चौधरी (प्रभासक कथा, कथा)
१९९१- रामदेव झा (पसिझैत पाथर, एकांकी)
१९९२- भीमनाथ झा (विविधा, निबन्ध)
१९९३- गोविन्द झा (सामाक पौती, कथा)
१९९४- गंगेश गुंजन (उचितवक्ता, कथा)
१९९५- जयमन्त मिश्र (कविता कुसुमांजलि, पद्य)
१९९६- राजमोहन झा (आइ काल्हि परसू, कथा संग्रह)
१९९७- कीर्ति नारायण मिश्र (ध्वस्त होइत शान्तिस्तूप, पद्य)
१९९८- जीवकान्त (तकै अछि चिड़ै, पद्य)
१९९९- साकेतानन्द (गणनायक, कथा)
२०००- रमानन्द रेणु (कतेक रास बात, पद्य)
२००१- बबुआजी झा “अज्ञात” (प्रतिज्ञा पाण्डव, महाकाव्य)
२००२- सोमदेव (सहस्रमुखी चौक पर, पद्य)
२००३- नीरजा रेणु (ऋतम्भरा, कथा)
२००४- चन्द्रभानु सिंह (शकुन्तला, महाकाव्य)
२००५- विवेकानन्द ठाकुर (चानन घन गछिया, पद्य)
२००६- विभूति आनन्द (काठ, कथा)
२००७- प्रदीप बिहारी (सरोकार, कथा)
२००८- मत्रेश्वर झा (कतेक डारि पर, आत्मकथा)
२००९- स्व.मनमोहन झा (गंगापुत्र, कथासंग्रह)
२०१०-श्रीमति उषाकिरण खान (भामती, उपन्यास)
साहित्य अकादेमी मैथिली अनुवाद पुरस्कार
१९९२- शैलेन्द्र मोहन झा (शरतचन्द्र व्यक्ति आ कलाकार-सुबोधचन्द्र सेन, अंग्रेजी)
१९९३- गोविन्द झा (नेपाली साहित्यक इतिहास- कुमार प्रधान, अंग्रेजी)
१९९४- रामदेव झा (सगाइ- राजिन्दर सिंह बेदी, उर्दू)
१९९५- सुरेन्द्र झा “सुमन” (रवीन्द्र नाटकावली- रवीन्द्रनाथ टैगोर, बांग्ला)
१९९६- फजलुर रहमान हासमी (अबुलकलाम आजाद- अब्दुलकवी देसनवी, उर्दू)
१९९७- नवीन चौधरी (माटि मंगल- शिवराम कारंत, कन्नड़)
१९९८- चन्द्रनाथ मिश्र “अमर” (परशुरामक बीछल बेरायल कथा- राजशेखर बसु, बांग्ला)
१९९९- मुरारी मधुसूदन ठाकुर (आरोग्य निकेतन- ताराशंकर बंदोपाध्याय, बांग्ला)
२०००- डॉ. अमरेश पाठक, (तमस- भीष्म साहनी, हिन्दी)
२००१- सुरेश्वर झा (अन्तरिक्षमे विस्फोट- जयन्त विष्णु नार्लीकर, मराठी)
२००२- डॉ. प्रबोध नारायण सिंह (पतझड़क स्वर- कुर्तुल ऐन हैदर, उर्दू)
२००३- उपेन्द दोषी (कथा कहिनी- मनोज दास, उड़िया)
२००४- डॉ. प्रफुल्ल कुमार सिंह “मौन” (प्रेमचन्द की कहानी-प्रेमचन्द, हिन्दी)
२००५- डॉ. योगानन्द झा (बिहारक लोककथा- पी.सी.राय चौधरी, अंग्रेजी)
२००६- राजनन्द झा (कालबेला- समरेश मजुमदार, बांग्ला)
२००७- अनन्त बिहारी लाल दास “इन्दु” (युद्ध आ योद्धा-अगम सिंह गिरि, नेपाली)
२००८- ताराकान्त झा (संरचनावाद उत्तर-संरचनावाद एवं प्राच्य काव्यशास्त्र-गोपीचन्द नारंग, उर्दू)
२००९- भालचन्द्र झा (बीछल बेरायल मराठी एकाँकी- सम्पादक सुधा जोशी आ रत्नाकर मतकरी, मराठी)
२०१०- डॉ. नित्यानन्द लाल दास ( “इग्नाइटेड माइण्ड्स” – मैथिलीमे “प्रज्वलित प्रज्ञा”- डॉ.ए.पी.जे. कलाम, अंग्रेजी)
साहित्य अकादेमी मैथिली बाल साहित्य पुरस्कार
२०१०-तारानन्द वियोगीकेँ पोथी “ई भेटल तँ की भेटल” लेल
२०११- ले.क. मायानाथ झा “जकर नारी चतुर होइ” लेल
प्रबोध सम्मान
प्रबोध सम्मान 2004- श्रीमति लिली रे (1933- )
प्रबोध सम्मान 2005- श्री महेन्द्र मलंगिया (1946- )
प्रबोध सम्मान 2006- श्री गोविन्द झा (1923- )
प्रबोध सम्मान 2007- श्री मायानन्द मिश्र (1934- )
प्रबोध सम्मान 2008- श्री मोहन भारद्वाज (1943- )
प्रबोध सम्मान 2009- श्री राजमोहन झा (1934- )
प्रबोध सम्मान 2010- श्री जीवकान्त (1936- )
प्रबोध सम्मान 2011- श्री सोमदेव (1934- )
यात्री-चेतना पुरस्कार
२००० ई.- पं.सुरेन्द्र झा “सुमन”, दरभंगा;
२००१ ई. – श्री सोमदेव, दरभंगा;
२००२ ई.- श्री महेन्द्र मलंगिया, मलंगिया;
२००३ ई.- श्री हंसराज, दरभंगा;
२००४ ई.- डॉ. श्रीमती शेफालिका वर्मा, पटना;
२००५ ई.-श्री उदय चन्द्र झा “विनोद”, रहिका, मधुबनी;
२००६ ई.-श्री गोपालजी झा गोपेश, मेंहथ, मधुबनी;
२००७ ई.-श्री आनन्द मोहन झा, भारद्वाज, नवानी, मधुबनी;
२००८ ई.-श्री मंत्रेश्वर झा, लालगंज,मधुबनी
२००९ ई.-श्री प्रेमशंकर सिंह, जोगियारा, दरभंगा
२०१० ई.- डॉ. तारानन्द वियोगी, महिषी, सहरसा
२०११ ई.- डॉ. राम भरोस कापड़ि भ्रमर (जनकपुर)
भारतीय भाषा परिषद, कोलकाता
युवा पुरस्कार (२००९-१०) गौरीनाथ (अनलकांत) केँ मैथिली लेल।
भारतीय भाषा संस्थान (सी.आइ.आइ.एल.) , मैसूर रामलोचन ठाकुर:- अनुवाद लेल भाषा-भारती सम्मान २००३-०४ (सी.आइ.आइ.एल., मैसूर) जा सकै छी, किन्तु किए जाउ– शक्ति चट्टोपाध्यायक बांग्ला कविता-संग्रहक मैथिली अनुवाद लेल प्राप्त। रमानन्द झा ‘रमण’:- अनुवाद लेल भाषा-भारती सम्मान २००४-०५ (सी.आइ.आइ.एल., मैसूर) छओ बिगहा आठ कट्ठा- फकीर मोहन सेनापतिक ओड़िया उपन्यासक मैथिली अनुवाद लेल प्राप्त।
विदेह समानान्तर साहित्य अकादेमी सम्मान
१.विदेह समानान्तर साहित्य अकादेमी फेलो पुरस्कार २०१०-११
२०१० श्री गोविन्द झा (समग्र योगदान लेल)
२०११ श्री रमानन्द रेणु (समग्र योगदान लेल)
२.विदेह समानान्तर साहित्य अकादेमी पुरस्कार २०११-१२
२०११ मूल पुरस्कार- श्री जगदीश प्रसाद मण्डल (गामक जिनगी, कथा संग्रह)
२०११ बाल साहित्य पुरस्कार- ले.क. मायानाथ झा (जकर नारी चतुर होइ, कथा संग्रह)
२०११ युवा पुरस्कार- आनन्द कुमार झा (कलह, नाटक)
२०१२ अनुवाद पुरस्कार- श्री रामलोचन ठाकुर- (पद्मा नदीक माझी, बांग्ला- माणिक वन्दोपाध्याय, उपन्यास बांग्लासँ मैथिली अनुवाद)
Posted in Uncategorized Leave a comment
दिल्ली मे सामा चकेवा
भाई-बहिनक स्नेहक प्रतीक के रूप मे मनाबए जाए वाला लोकपर्व सामा चकेवा के आखिरी दिन 10.11.2011 के राजधानी दिल्ली के त्रिवेणी कला संगम मे “माटी“ व “यूथ ऑफ मिथिला“ के तरफ सं एकटा कार्यक्रमक आयोजन कएल गेल.
एहि मे दिल्ली मे रहय वाला अपन मैथिल भाई-बहिन के संग बड़ संख्या मे स्थानीय लोक सभ सेहो अएलाह. बीमार होए के कारण हम खुद नहि जा पएलौं. कार्यक्रमक किछ फोटो एहिठाम राखि रहल छी. फोटो अमिताभ भूषण जीक सहयोग सं अछि.
Posted in दिल्ली, मिथिला, मैथिली, यूथ ऑफ मिथिला, सामा चकेवा 1 Comment
बिहार मे लोकायुक्त बिल केर रास्ता साफ
बिहार मे विधानसभा केर आबय वाला शीतकालीन सत्र मे लोकायुक्त बिल पेश करि देल जाएत.
एहि बिल के मसौदा के जनता सं राय लेबय लेल जारी करि देल गेल अछि.
एकरा सरकारी वेबसाइट पर डाएल देल गेल अछि. लोक सभ एहि पर 22 नवंबर तक अपन
राय-विचार द सकय छथिन्ह.
मंगल दिन मंत्रिमंडल केर बैसार मे मुख्यमंत्री नीतीश कुमार जी लोकायुक्त बिल पर चर्चा कएलखिन्ह.
एहि लोकायुक्त बिल के जद मे मुख्यमंत्री…मंत्री…एमएलए…सरकारी कर्मचारी आओर सरकारी निगम सभ आएत.
भ्रष्टाचार दूर करय के दिशा मे सरकार के ई नीक कदम अछि.
एहि लोकपाल के लेल केंद्र में तकरार भ रहल अछि. अन्ना हजारे के ओतेक दिन अनशन सेहो करय पड़लन्हि.
आ बिहार मे ओ बिना कोनो अनशन के भ रहल अछि एकरा लेल मुख्यमंत्री के साधुवाद.
एहि लोकायुक्त बिल के अखन लोक सभ सं सुझाव…राय..विचार के लेल राखल गेल अछि.
जखन लोक सभ के विचार सरकार के मिल जाएत तखन सभ पार्टी के नेता सभ सं विचार-निमर्श कएला के बाद उपमुख्यमंत्री केर अध्यक्षता मे एकटा समिति एकर मसौदा के अंतिम रूप देत.
जकरा 2 दिसंबर सं होए वाला शीतकालीन सत्र मे पेश कएल जाएत.
बिहार मे एकटा चीज आओर कएल गेल अछि. बिहार मे लोकायुक्त सिर्फ एकटा नहि होताह.
चुनाव आयुक्त जकां एहि मे तीन लोक होताह. एकटा लोकायुक्त आओर दू टा दोसर सदस्य.
बिहार मे लोकायुक्त के जांच करय आओर मामला चलाबय के अधिकार सेहो होएत. एकरे संग विशेष लोकायुक्त अदालत सेहो बनाएल जाएत.
लोकायुक्त केर तीनहुं सदस्य केर चुनाव मुख्यमंत्री…विपक्ष केर नेता… मुख्यमंत्री के तरफ सं नामित एकटा व्यक्ति… निवर्तमान लोकायुक्त… हाई कोर्ट के दूटा वर्तमान जज आओर एकटा गणमान्य व्यक्ति मिलजुलि क करथिन्ह
Posted in नीतीश कुमार, बिहार, लोकायुक्त, Bihar, Nitish Leave a comment


c: text/html

text:
नवका- पुरनका लेख सर्च करु...
एक्जिट पोल फेल
मतदान खत्म भेलाह के बाद आएल सभ पेपर...टीवी अपन-अपन एक्जिट पोल नतीजा मे संसद मे कोनो दल...गठबंधन के बहुमत नहिं मिलय के दावा कएल गेल. मुदा सभ एक्जिट पोल फेल भs गेल. सभ तुकबंदी साबित भs रहल अछि. जखन मतदान कई चरण मे होएत अछि त ओहि मे एक्जिट पोल मतदाता के प्रभावित करय लेल इस्तेमाल कएल जाएत अछि. अगर सर्वे सं सरकार बनैत त वोट के जरूरते नहिं रहैत. कई लोक के कहनाय छनि जे एहन चुनाव पूर्व सर्वे आओर एक्जिट पोल पर रोक लगबाक चाही. अहां के कि कहनाय अछि कि एहन सर्वे पर रोक लगबाक चाही या जारी रहबाक चाही.? कि सर्वे के इस्तेमाल मतदाता के प्रभावित करय लेल कएल जाएत अछि ? अहां अपन विचार लिखु.
सदस्यता लें टिप्पणियाँ भेजें (Atom)

robotstxt: allowed

filter: keep


text:
हम्पी
हम्पी (कन्नड: ಹಂಪೆ Hampe) एकटा गाउँ छी जे भारतक कर्नाटक राज्यक उत्तरमे अवस्थित अछि । हम्पी मध्यकालीन हिन्दू राज्य विजयनगर साम्राज्यक राजधानी छल । तुङ्भद्रा नदीक तट लग स्थित ई नगर आब हम्पी (पम्पा सँ नामाकरण) नाम सँ जानल जाइत अछि आ आब एतेक मात्र जिर्ण अवशेष बाँकी रहल अछि । ई अखनो महत्वपूर्ण आस्थाक केन्द्र अछि जाहिमे सँ सब सँ महत्वपूर्ण विरूपाक्ष मन्दिर छी संगे एहि प्राचीन सहरमे बहुतेक भिन्न भिन्न धरोहरसभ रहल अछि । एकरा देखला पर एहन लागैत अछि कि कोनो समयमे एतेक एकटा समृद्धशाली सभ्यता निवास करैत छल । भारतक कर्नाटक राज्यमे स्थित ई नगरक जिर्ण धरोहरसभके युनेस्कोद्वारा सन् २००६ मे विश्व सम्पदा क्षेत्रमे सामिल कएल गेल छल ।[१] प्रत्येक वर्ष यतय हजारोक सङ्ख्यामे पर्यटक तथा तिर्थ यात्री आबैत अछि । सन् २०१४ क एक तथ्याङ्क अनुसार कर्नाटक राज्यक एतिहासिक स्थानसभमे हम्पी, इन्टरनेट खोज साइट गुगलमे सब सँ बेसी खोज कएल गेल स्थानमे जगह बनेनाए छल ।[२]
इतिहाससंपादित करें
दृश्यसभसंपादित करें
हम्पी चित्र दीर्घासंपादित करें
सन्दर्भ सूचीसंपादित करें
- ↑ "Group of Monuments at Hampi", World Heritage, अन्तिम पहुँच २००६-१२-२०।
- ↑ "Hampi most searched historical place in Karnataka on Google", economictimes.indiatimes.com, अन्तिम पहुँच २०१४-०८-२६।


text:
मिथिला महोत्सव मे पहिल दिन जतय विभिन्न विषयक संगोष्ठी भेल त' ओतहि दोसर दिन फ़िल्म फेस्टिवल. विस्तृत जनतब देलनि मनीष झा 'बौआभाइ'—
नव दिल्ली. अखिल भारतीय मिथिला संघ, दिल्लीक द्वारा आयोजित दू दिवसीय मिथिला महोत्सव रविदिन मने १७ नवम्बर २०१३ क' सफलतापूर्वक संपन्न भेल. ज्ञात हो जे कार्तिक धवल त्रयोदशी तदनुसार शनिदिन दिनांक १६ नवम्बर क' पहिल दिन मावलंकर हॉल, दिल्ली मे दू सत्रक मैथिलीक संस्कार, कला, संस्कृति, समाज आदि विषय पर संगोष्ठी आयोजित भेल जाहि मे आमंत्रित छलाह मैथिलीक वरिष्ठ साहित्यकार -डा वीरेन्द्र मल्लिक, डा देवशंकर नवीन, डा अशोक अविचल, डा उषाकिरण खान, महेन्द्र मलंगिया, डा अयूब राइन, डा अजय झा, डा प्रेमशंकर सिंह, डा रामी झा, प्रवीण नारायण चौधरी, डा विद्यानाथ झा 'विदित', प्रदीप बिहारी, काश्यप कमल, किसलय कृष्ण, डा अशोक कुमार मेहता आदि जे मैथिली कला संस्कृति केर वर्त्तमान, अतीत आ भविष्य पर अपन-अपन मंतव्य रखलनि.
संगोष्ठीक पश्चात सांस्कृतिक कार्यक्रमक क्रम मे जे गवैया आ गीतगाइन लोकनि अपन मंचोपस्थिति देलनि ताहि मे मुख्य छलाह/छलीह: रश्मि रानी, नन्दजी (नवल-नन्द), सुनील कुमार पवन, गुड्डी पाण्डे आदि. एहि पहिल दिनक आयोजन मे दूटा बहुचर्चित राजनैतिक छवि शीला दीक्षित, मुख्यमंत्री, दिल्ली आ बेनीपट्टीक विधायक सह प्रवक्त्ता, बिहार बीजेपी विनोद नारायण झा सेहो प्रेक्षक कें सम्बोधित केलनि. मैथिली साहित्य/संगीत क्षेत्रक दिग्गज कवि/गीतकार सियाराम झा 'सरस' सेहो दर्शक केर बेस मनोरंजन करौलनि. सांस्कृतिक कार्यक्रम केर पश्चात रंगमण्डल, बेगूसराय दिस स' अनिल पतंग लिखित आ मनोरंजन मधुकर निर्देशित लोक नाट्य जट-जटिन केर प्रस्तुति सेहो अद्भुत छल. कार्यक्रमक अंतिम पड़ाव मे मधुबनी जिलाक दीप गोधनपुर स' आयल पमरिया आ ताहि समूह द्वारा प्रदर्शित पमरिया नाच प्रेक्षागृह मे उपस्थित प्रेक्षक कें बान्हि रखबा मे निश्चितरूपे अपन सराहनीय योगदान देलक. हॉल स' बाहर विभिन्न प्रकारक स्टॉल सेहो बेस आकर्षित करैत छल जेना कि कचरी-मुरही, तिलकोरक तरुआ, पथिया-मौनी, अदौरी-दनौरी, मिथिला पेन्टिंग आ मैथिलीक पुस्तक,मैथिली कैसेट्स आ पत्रिका आदि केर स्टॉल.
दोसर दिन मने १७ नवम्बर २०१३ केर आयोजन हेतु स्थान चयनित छल हिन्दी भवन, दिल्ली, जाहि मे मलंगिया आर्ट्सक प्रस्तुति आ अखिल भारतीय मिथिला संघक संयोजकत्व मे आयोजित भेल "मिथिला फ़िल्म फेस्टिवल". एहि फ़िल्म फेस्टिवल हेतु क़रीब तीन दर्जन स' बेसी फ़िल्म प्रस्तावित छल मुदा समयाभाव मे किछुए फ़िल्म प्रदर्शित भेल. प्रदर्शित भेल फ़िल्म मे मैथिल समाजक समस्या पर आधारित फ़िल्म "अफवाह" (लघुफिल्म), निर्देशक-पूर्णेन्दु कुमार झा. "मिथिलाक संस्कार गीत"(वृत्तचित्र), निर्देशक-कुणाल. "बनैनिया स' वर्त्तमान"(वृत्तचित्र) निर्देशक-किसलय कृष्ण. "मिथिलाक परम्परा"(वृत्तचित्र), निर्माता-कौशलेश चौधरी, निर्देशक-कुणाल. "प्रतिवादी चेतना का लैम्प पोस्ट : राजकमल चौधरी", निर्देशक-मनोज श्रीपति आ अंत मे प्रदर्शित भेल बालमनोविज्ञान आ बलि प्रथा पर आधारित लघुफ़िल्म "रक्त तिलक" जकर निर्देशन केने छलाह मनोज श्रीपति. सभ फ़िल्म आ वृत्तचित्र पर उपस्थित विशेषज्ञ द्वारा सविस्तृत समीक्षा भेल आ एना कही जे महोत्सव पूर्ण सफल आ उद्देश्यपूरक रहल.
राजकमल चौधरीक वृत्तचित्रक प्रस्तुतिक पश्चात आ समीक्षा स' पूर्व किछु क्षण के लेल जेना मंच पर विषयांतर सन परिस्थिति बनि गेल छल मने ई कही जे समीक्षा स' बेसी व्यवसायिक आ व्यवहारिक कटुता देखबा मे आओल जे कि अंत मे आरोप प्रत्यारोप सन भयंकर स्थिति बना गेल. राजकमल चौधरीक जीवन स' जुड़ल हरेक जानकारीक संकलन उपलब्ध करौनिहार संकलनकर्ता डा देवशंकर नवीन केर ह्रदय मे टीस दृष्टिगोचर होइत छल कारण सम्पूर्ण फ़िल्म मे हुनक कतहु चर्चा मात्र नहि छनि आ प्रायः साहित्यकार संग ई बिडम्बना पूर्वहि स' होइत आयल अछि जकर एक साक्ष्य महेन्द्र मलंगिया सेहो प्रस्तुत केलनि. दोसर दिस एहि वृत्तचित्रक निर्देशक मनोज श्रीपति अपन सफाई दैत एक दिस ई कहलनि जे ज' ध्यान स' देखल जाय त' हम अपनहु नामक चर्चा नहि केने छी मुदा दोसर दिस इहो कहलनि जे एहि सहयोग के रूप मे हम हुनक यथोचित पारिश्रमिक दय देने छियनि. आब एहि ठाम एक विचारणीय प्रश्न ई जे कोनो साहित्यकार वा संकलनकर्ता लेल किछु चंद पारिश्रमिक दय हुनक नामक उल्लेख वा चर्च नै करब हुनक सम्मानक लेल कतेक उचित?
समीक्षक मंडल मे मुख्य छलाह डा देवशंकर नवीन, प्रदीप बिहारी, महेन्द्र मलंगिया, प्रकाश झा, अनिल मिश्रा, भवेश नंदन, अविनाश दास, डा वीरेंद्र मल्लिक, नीरज पाठक आदि. बहुचर्चित राष्ट्रीय-अंतर्राष्ट्रीय फ़िल्म समीक्षक आ आलोचक अविनाश दास जे कि मोहल्ला लाइव केर संपादक सेहो छथि. अविनाश दास मैथिली फिल्मक स्तर देखि कहियो ई स्वीकार नहि केलनि जे मैथिली फ़िल्म बज़ार में व्यावसायिक रूप ल' सकैत अछि मुदा जहन "अफ़वाह" आ "रक्त तिलक" सनक लघुफिल्मक प्रस्तुतीकरण देखलनि त' स्वीकार केलनि आ कहलनि जे हमरा ई स्वीकार करबा मे कनेको संकोच नहि होइए जे हमर मैथिली फ़िल्म मे ज' मोन स' काज कैल जाय त' व्यासवसायिक रूप मे स्थापित भ' सकैत अछि. समीक्षा केर क्रम मे अभिनेता अनिल मिश्र कला क्षेत्र मे भ' रहल भाइ-भतीजावाद पर आपति जतौलनि आ आग्रह केलनि जे प्रशिक्षित आ प्रतिभावान कलाकार कें सोझा आनल जाय जाहि स' मैथिली भाषाक फ़िल्म सेहो व्यवसायिक रूपे बज़ार मे स्थापित भ' सकै, संगहि मिथिला क्षेत्रक सिनेमा हॉल मालिक पर दूनेती केर आरोप लगबैत कहलनि जे मैथिलीक अपेक्षा भोजपुरी कें विशेष प्राथमिकता देल जाइत छैक.
प्रेक्षागृह मे उपस्थित छलाह फ़िल्म, रंगमंच,कला, साहित्य, समाज आदि स' जूड़ल किछु चर्चित छवि जेना कि विराटनगर स' प्रवीण नारायण चौधरी (समाजसेवी आ साहित्यकार), सुनील कुमार पवन (लोकगायक), चन्दन झा (निर्देशक), कश्यप कमल (रंगकर्मी), कौशल कुमार(रंगकर्मी) विभय कुमार झा (समाजसेवी), संजय झा-नागदह (समाजसेवी), कवि एकांत झा 'राजीव' (कवि/समाजसेवी), मुकेश झा (अभिनेता), राधाकांत झा (अभिनेता), विमल जी मिश्र (गीतकार), मनीष झा 'बौआभाइ' (कवि/गीतकार), अनिल मिश्र (अभिनेता), राजीव मिश्र (रेकॉर्डिंग इंजीनियर), दीपक ठाकुर (संगीतकार), मिथिलेश झा (नृत्य निर्देशक) आदि.
अंत मे अखिल भारतीय मिथिला संघ केर अध्यक्ष विजय चन्द्र झा एहि महोत्सव मे सम्मिलित सभ विधाक कलाकार आ उपस्थित समस्त मैथिलजन केर आभार प्रकट केलनि. राजकमल चौधरी पर आधारित वृत्तचित्र केर हिंदी भाषा मे प्रस्तुति पर आपति करैत कहलनि जे विगत ४५ बरखक आयोजन मे एहन पहिल बेर भेल जे एहि मंच पर कोनो ने कोनो माध्यमें हिंदी मे प्रस्तुति भेल जे कि नीक गप्प नहि आ आगाँ एहन नहि होय कारण एहि मंच केर गरिमा अपन मातृभाषा ल' क' बाँचल छैक आ संगहि आह्वान केलनि जे विद्यापति पर्व स्मृति समारोह जेँका नागार्जुन, मणिपद्म आदि-आदि विद्वान सभक नाम पर सेहो आयोजित होय जाहि लेल अलग-अलग संस्था अलग-अलग व्यक्तिक जयंती मनाबथि त' बेसी उत्तम.
एहि महोत्सवक आ आयोजनक मुख्य कर्ताधर्ता "मलंगिया आर्ट्स" केर निदेशक ऋषि कुमार झा आ दुनू दिनक "मंच संचालक" किसलय कृष्ण सफलतापूर्वक निष्पादन केलाह. सरस जीक गीत आ नन्द जीक समदाओनक संग पूर्णाहुति भेल एहि मिथिला महोत्सवक.


text:
नव दिल्ली. लोकसभाक शीतकालीन सत्र केर प्रथमहि दिन 22 नवम्बर कें मैथिल सभ मिथिला राज्यक मांग लेल दिल्लीक जंतर-मंतर पर धरना पर बैसलाह. बहुत बेसी संख्या मे मिथिला राज्य केर समर्थक लोकनि उपस्थित छलाह. एकरा देखैत दिल्ली पुलिस केर जवान सेहो तैनात छल. हुनक सभक कहब छलनि जे ई मांग करय पडैत अछि जे दुर्भाग्यक बात. मिथिला भारत मे प्राचीन काल सं पृथक राज्य रहल अछि. बाद मे बिहार संगे एकरा मिला अनर्थ कयल गेल. बिहार सरकार केर निरंतर उदासीन रवैया एकरा पछुआ देने अछि. जाबत राज्य पृथक नहि होयत विकास नहि होयत. मिथिलाक पहिचान आ सांस्कृतिक अक्षुणता पर सेहो प्रश्न ठाढ़ अछि.
अखिल भारतीय मिथिला राज्य संघर्ष समिति दिस स' आयोजित धरना केर अध्यक्षता अमरेन्द्र झा कयलनि. कार्यक्रम मे मिथिला विकास परिषद कोलकाता केर राष्ट्रीय अध्यक्ष अशोक झा सहित दिल्लीक विधायक अनिल झा, सुनील झा, कल्पना झा, राम दयाल महतो, रंजीत सिंह, गिरधर झा, शिशिर झा संबोधित कयलनि.
अखिल भारतीय मिथिला राज्य संघर्ष समिति दिस स' आयोजित धरना केर अध्यक्षता अमरेन्द्र झा कयलनि. कार्यक्रम मे मिथिला विकास परिषद कोलकाता केर राष्ट्रीय अध्यक्ष अशोक झा सहित दिल्लीक विधायक अनिल झा, सुनील झा, कल्पना झा, राम दयाल महतो, रंजीत सिंह, गिरधर झा, शिशिर झा संबोधित कयलनि.
(Report: मिथिमीडिया ब्यूरो)


text:
के छलैथ जिमुतवाहन ?? किया छई जितिया पाबैन के महत्व ??
जिवितपुत्रिका व्रत
मलयकेतु नामक गंदर्भराज छलाह हुनका एकटा पुत्र छलथिन जिमुतवाहन । गंदर्भराज अपन पुत्र जिमुतवाहन के राज्यक भार सौंपि वर्णाश्रम गमन केलनि ।
जिमुतवाहन धार्मिक प्रवितृ के छलाह हुनका राज-काज चलबै में मन ओतेक नहिं लगैत छलैन , अतः अपन विस्वसनीय व्यक्ति के राज्यक भार दय माऽ-बापक सेवामें जंगल चल गेला।
किछु दिनक उपरांत ओ एकदिन ओ नर्मदा तट पर पैन भड़ैक लेल एलाह तऽ देखल जे एकटा बुढिया विलाप करैत -करैत मुर्क्षित भए गेल छथि ।
साहस कए जिमुतवाहन ओतय गेलाह आर कारण पुछल । ओ बुढ़ि अपन वास्तविक परिचय दऽ बजलि हम तक्षक नागक पत्नी छी हमरा एकहि टा पुत्र शंखचुर छथि ,जिनका आय एहि जंगल के राजा गृद्ध छथि ,हिनकर माँग अछि प्रतिदिन एकटा जीव भोजन लेल ,किंतु आय हमर घरक वारी अछि । नागीन कनैत कहल हम स्वयं जाय लेल तत्पर छि किंतु हमर पुत्र मातृभक्त-पित्र भक्त छथि तैं ई केकरहु गप्प नै मानि अपन प्राण संकट में द देल , हम कोना पुत्रक बिनु रहब ।
जिमुतवाहन बजला आहाँ जुनि कानु ,हम हिनका स्थान पर गृद्ध समक्ष जाएब ।
जिमुतवाहन स्वयं ओहि लाल कपड़ा में लपेटाय के गृद्धक लग गेला ।
जखैन गृद्ध हिनका देखल तऽ अचम्भित भए गेलाह आर पुछल ?
आय तऽ हमरा समक्ष तक्षक नागक पुत्र अबैवला छलाह ।
जिमुतवाहन सब सविस्तर कथा राजा गृद्ध लग राखल तऽ , ओ हिनका सँ बड़ प्रभावित भेला !!
आर स्वयं अपन प्रजा पर कएल गेल अत्याचार सँ लज्जित ।
गृद्ध वचन देल जे आय सँ हम ..केकरहु नहि भक्षण करब ,
आर अहाँक हमर वड़दान जे आहाँक पुजा जे करत ओकरा कहियो शंतान मृत्यु देखय पड़तै आर सबटा भरल-पुरल रहतै |
दोसर कथा – अछि गिद्ध आर सियारनी कथा जेकरा व्रति श्रद्धा पूर्वक सुनै छथि।
–श्रीमती रूबी झा


text:
*गाँधी जयंती विशेष*
बेजेह नै देखु,बेजेह नै बाजू,बेजेह नै सुनु।
राष्ट्रपिता महात्मा गांधी ई जीवन मूल्य सब के अपन अद्भुत शैली सँ आगू बढ़ेलखिन अउर सम्पूर्ण संसार एकरा स्वीकारो कएलक।भारतीय जनमानस के ह्रदय में रचल बसल ई तीनू मूल्य एकटा कहै सुनै के बात नै छै ,यथार्थ मेँ ई सिद्धांत छै जकर वैज्ञानिक आधार सेहो उपलब्ध अइछ।आधुनिक युग मेँ ऐहेन कतेक शोध भेलै जइमें ई साबित भेल जे ई तीनू बंदर सामाजिक अउर व्यक्तिगत हित के लेल कतेक महत्वपूर्ण छैथ।
*बेजेह नै देखु*
सब बेजेह देखाइत अइछ
हंगरी के एकटा प्रोफेसर जॉर्ज गवर्नर 1960 मेँ कल्टीवेशन थ्योरी देने रहथिन।
हुनका अनुसार,नकारात्मक टीवी कार्यक्रम ह्रदय एवं दिमाग पर प्रभाव डालैत अईछ।लोक सबहक व्यवहार बदैल जै छैन,ऐहेन लोक सबकेँ दुःख,सयंत्र अधिक देखा लागै छैन।
*बेजेह नै बाजू*
कड़वा बोली अवसाद लाबै छै अउर इम्यूनिटी घटाबै छै
एकटा अध्ययन सँ पता लागल जे लोक जहन नकारात्मक बात करै छथिन त हुनकर मानसिक प्रकिया प्रभावित होइ छैन।रियो डी जेनेरियो स्तिथ संघीय विश्वविद्यालयक शोध के अनुसार अइ स अपवाद बढ़ै छै।क्रोध ,कड़वा बोल अ अन्य उतेजित विचार सँ फेफड़ा तीव्रता स सांस भरअ लगैत अईछ।
*बेजेह नै सुनु*
व्यवहार पर विपरीत प्रभाव
कैलिफोर्निया विश्वविद्यालयक शोध के अनुसार ,बेजेह सुनला सँ मानसिक व्यवहार प्रभावित होइत छैक।अइ स परहेज करू।
*चीनी दल देने छलखिन भेंट*P
बंदर सभहँक मूर्ति गांधीजी के नागपुर केर सेवाग्राम आश्रम में चीनी दल भेंट केने रहथिन।कहने रहथिन जे अइ स भेटल संदेश चीन मेँ लोकप्रिय अइछ।
अइ बंदर सबकेँ जापान में सेहो सम्मान कैल जाइत छैन।।
1.इवजरु 2.मिजारु 3.किकाजरु


text:
मुख्य पृष्ठ सभटा टैग Monsoon
Tag: Monsoon
आब दक्षिण बिहार मे भारी बरखाक संभावना, मौसम विभाग जारी केलक...
मानसून कें अक्षीय रेखा झारखंड कें ओर शिफ्ट भेला सं नेपाल सं सटल तराई वला जिला में बरखाक तीव्रता मे कमी आयल अछि। जखन बंगालक खाडी क्षेत्र सं आबि रहल वला हवा केर कारण सं अखनो तराई वला इलाका मे किछू स्थान पर भारी बरखाक आसार अछि।
पटना, मधुबनी, हाजीपुर समेत बिहार कें बहुत जिला मे भ’ रहल...
राजधानी पटना, मधुबनी, जहानाबाद समेत बिहार कें बहुत जिला मे आइ सुबह सं तेज बारिश भ' रहल अछि। सूबे कें बहुत हिस्सा मे भ' रहल मूसलाधार बारिश कें कारण सड़क पर जलजमाव भ' गेल अछि। अहि इलाका मे भ' रहल बारिश कें कारण आम जन जीवन अस्त व्यस्त भ' गेल अछि।


text:
ठाढ़ी, मधुबनी। 8 मार्च 2021 ।
2016 ई. सँ निरन्तर 16 मार्च केर दिन वाचस्पति उद्यान, ठाढ़ी में मनायल जाइत रहल अछि। पहिने ई आयोजन गामहि में गठित भामती वाचस्पति प्रतिमा स्थापना समिति द्वारा आरम्भ कयल गेल। बाद में एहि आयोजन केँ बिहार सरकार द्वारा स्थानीय समिति संग सहकार्य करैत राज्य प्रायोजित आयोजन के रूप में मनेबाक निर्णय करैत 2019 केर आयोजन सेहो कयल गेल। परन्तु पिछला 2020 में कोरोना के संक्रमण सँ बचाव लेल आयोजन पर रोक लागि गेलैक जे अहु वर्ष अनिश्चितता में फँसल अछि। परन्तु स्थानीय कार्यसमिति केँ एकर निरन्तरता हरेक परिस्थिति में राखब अपरिहार्य बुझि एहि वर्ष पुनः निर्धारित समय 16 मार्च केँ आयोजन कयल जायत। एहि सम्बंध में संयोजक रत्नेश्वर झा जनतब दैत कहलनि अछि जे –
कोरोना संक्रमण कालक कारण सरकारी स्तर पर ठाढी मे वाचस्पति महोत्सव नहिं मनाओल जायत। भामती वाचस्पति स्मारक निर्माणक समिति निर्णय लेलक जे समिति स्तर
पर संछिप्त मे कोरोनाभायरस सं बचाबक हेतु बनाओल गेल नियमक पालन करैत परंपरागत निर्धारित तिथि आगामी 16 मार्च 2021क’ वाचस्पति उद्यान ठाढी में “वाचस्पति स्मृति पर्व”
मनाओल जायत।
उद्घाटनोपरांत आस्तिक दर्शन पर एकटा सत्र होयत जाहिमे वाचस्पति ग्रन्थ सहित, मण्डन, कुमारिल भट्ट, उदयनाचार्य , गंगेश उपाध्याय आदि विद्वानक भारतीय दर्शन मे योगदान पर चर्चा होयत।
दोसर सत्र साहित्य पर एक टा सत्रक आयोजन काएल जायत।
कवि सम्मेलन मे मैथिलीक सभ वरिष्ठ कवि रहताह।
संध्या काल संगीत एवं नृत्यक आयोजन काएल गेल अछि ।
एकर अतिरिक्त भामती नामक स्मारिकाक लोकार्पण सेहो काएल जायत।
ई निर्णय निम्न उपस्थिति कार्यकारिणी के सदस्य द्वारा लेल गेल:
अध्यक्ष : रतनेश्वर झा
उपाध्यक्ष : क्षमाधर झा
सचिव : प्रो काशी नाथ झा
उपसचिव : नरेंद्र झा
कोषाध्यक्ष : गणेश झा
सम्मानित सदस्य एवं गणमान्य :
ई मिथिलेश्वर झा
बिनोद कुमार झा
सत्यनारायण झा
मिथिलेश झा
मिहिर कुमार झा
सूर्य कान्त झा
हीरा कान्त मिश्र
विद्या नन्द झा
आनंद नारायण झा
शंकर झा


text:
नवका- पुरनका लेख सर्च करु...
कहिआ तक पेराएत रहत आम लोक!
देश के लोक महंगाई सं पेरा रहल अछि. खून चुसा रहल छनि. मुदा सरकार अपन लाचारी देखा रहल अछि. कृषिमंत्री पवार जी तेसरे राग पगारि रहल छथि. आब नीक-नीक लोक के खनाए पर आफत आबि गेल छनि. समस्या ई आबि गेल छनि जे कि कमाउ...कि खाउ ? आओर कि लsक गाम-घर जाउ? खाए-पीबय के सभ चीज मे आगि लागल अछि. सभक दाम आसमानपर पहुंचल अछि.
रोज कमाए- खाए वाला लोक... दिहाड़ी मजदूर... प्राइवेट नौकरी करय वाला लोक सभ सं बेसि परेशान छथिन्ह. घर चलानाय मुश्किल भ गेल छनि. एहि के लsक सरकारक सेहो लोक नाराज छथिन्ह मुदा किछ कहि नहि सकय छथिन्ह. ओना पूर्व वित्त मंत्री आओर मौजूदा गृहमंत्री चिदंबरम जी कहबो करलखिन्ह जे टैक्स सं बेसि मारि मार रहल अछि महंगाई. ई लोक के आमदनी... कमाई के खएने जा रहल अछि. आओर सरकार किछ करय मे नाकाम साबित भ रहल अछि.
थाली केर तीमन... तरकारी आओर दूध त छोड़ू... नून...रोटी प्याज खनाय भारी पड़ि रहल छनि लोक के. पहिने ई रहय छल जे शहर मे जे चीज 50 रुपये मिलय छल ओ गाम -घर मे 5-दस रुपये मिलि जाएत छल. जे आलू-प्याज शहर मे 15-20 रुपये मिलैत छल ओ गाम-घर मे 4 -5 रुपये मिलि जाएत छल. मुदा आब पेपर... रेडियो...टीवी के कारण सभ ठाम एकहि दामे मिलैत अछि.
दिल्ली मे टमाटर 50 रुपये भेल नहि कि दरभंगा मे सेहो 45-50 रपये भ जाएत अछि. मुम्बई मे आलू 20 रुपये भेल नहि कि मधुबनी मे सेहो 18-20 रुपये भ जाएत अछि. मुदा दिल्ली...दरभंगा आओर मुम्बई... मधुबनी के लोक के कमाए देखय जाउ त ओहि मे जमीन आसमान के फर्क अछि. जे चावल दिल्ली मे 30 रुपये आब ओ दरभंगा मे सेहो 30 रुपये त लोक केना गुजारा करत.
गाम-घर... छोट शहर के लोक के ओ आमदनी नहि अछि. मुदा दिल्ली... दरभंगा सभ मे सर्फ...चीनी...साबुन...दवाई...पेस्ट...दूध..हॉर्लिक्स सभ के दाम एकहि तरह अछि. केना गुजारा होएत? महंगाई बढय के एकटा कारण सरकारी कर्मचारी आओर आईटी...प्रबंधन सं जुड़ल लोक के पाई मे भेल अनाप-शनाप वृद्धि सेहो अछि. आब देश मे एहन कर्मचारी कतेक होताह... एक करोड़... दू करोड़...
एहि एक...दू करोड़ लोक के त छठम वेतन आयोग के अनुसार वेतन मिल रहल छनि... सरकार बीच...बीच मे महंगाई भत्ता दैत रहैत अछि. एहि सं हिनका सभ के कोनो फर्क नहि पड़य छनि. मुदा आम लोक के की? ओ त अपन ओहे पुरनके पाई पर काम-काज करय लेल मजबूर छथिन्ह. पाई बढ़ाबय लेल कहला पर मालिक के तरफ सं फरमान आबि जाए छनि जे काज करय के छ त करय नहि त जा.
एहन महंगाई मे पवार जी किछ नहि करि रहल छथिन्ह. बस बीच-बीच मे किछ करय के जगह दाम बढ़य... सामान के कमी के भविष्यवाणी क दय छथिन्ह. जेहि सं जमाखोरी आओर बढ़ि जाएत अछि. दूध... चीनी... दालि... चावल... सब्जी किछ एहन नहि रहल जकर दाम आसमान पर नहि गेल अछि. जीनाए मुश्किल भ गेल अछि.
पिछला साल प्रधानमंत्री मनमोहन सिंह खुद चारि बेर महंगाई पर लगाम लबाबय केर बात करलखिन्ह मुदा तखनो कोनो फर्क नहि पड़ल. एहि सं लगैत अछि जे सरकार एहि पर काबू करय चाहबो करैत अछि कि नहि. अगर महंगाई दर के देखय जाए त ई 18.32 प्रतिशत पर पहुंचि गेल अछि. आम लोक के लेल एहि दर सं कोनो लेनाए-देनाए नहि अछि. मुदा ई दर लोक के खएने जा रहल अछि.
एहि के लेल आम लोक सेहो कम जिम्मेदार नहि छथिन्ह. लोकतंत्र मे होएत अछि जे जनता के कोनो परेशानी... कष्ट होए छनि त ओ अपन विरोध प्रदर्शन करय छथिन्ह. धरना... प्रदर्शन सं सरकार के जगाबय छथिन्ह. मुदा ई सभ कतहुं देखा नहि रहल अछि. लगैत अछि जनते सुतल अछि त एहि मे सरकार के कोन दोष?
सदस्यता लें टिप्पणियाँ भेजें (Atom)


text:
कालिदास
कालिदास ("कालीक दास" संस्कृत: कालिदास) संस्कृत भाषाक सबसँ महान् कवि आ नाटककार छल । कालिदासक शाब्दिक अर्थ "कालीक सेवक" कहैक बुझल जाईत अछि । कालिदास शिवक सेहो भक्त छल। हुन्कर पौराणिक कथासभ आ दर्शनक आधार मानि रचनासभ लिखने छल । कलिदास अपन अलंकार युक्त सुन्दर, सरल आ मधुर भाषाक लेल विशेष रूपसँ जानल जाईत अछि । हुन्कर ऋतु वर्णन अद्वितीय मानल जाईत अछि । हुन्कर उपमाहसभ अनुपम अछि । संगीत उन्कर साहित्यक प्रमुख अङ्ग छी आ रसक सृजन करऽम हुन्कर कोनो उपमा नै अछि। ओ अपन शृंगार रस प्रधान साहित्यम सेहो साहित्यिक सौन्दर्यक साथ साथ आदर्शवादी परम्परा आ नैतिक मूल्यसभक समुचित ध्यान राखन अछि । हुन्कर नाम अमर अछि आ हुन्कर स्थान वाल्मीकि आ व्यासक परम्पराम अछि । हुनका द्वावारा लिखल कविता तथा नाटकसभ कहिया लिखल गेल यकिन नहियो भेलाप् पाँचम शताब्दीम लिखल गेल अनुमान केल गेल अछि ।[१]


text:
पूर्णिया के बीजेपी विधायक राजकिशोर केसरी ह्त्या केर मामला दिन पर दिन उलझल जा रहल अछि. मामला ओतेक सीध नहि अछि जतेक देखायत अछि. लोक एकर तह मे जतेक जाए के कोशिश करय छथिन्ह ओतेक नव-नव गप सुनय मे आबि रहल अछि. विधायक केसरी...विपिन राय...रुपम पाठक...विधायक जीक चेला-चपाटी...पुलिस... पत्रकार सभक भूमिका सवालक घेरा मे अछि.
एमएलए केसरी के संग-संग हत्या करय वाली रुपम पाठक के लsक सेहो दस तरहक बात सुनय मे आबि
रहल अछि. आओर इलाका के लोक सभ सं बेसि बात छुपल नहि छनि. एहि ठंडी मे घूर तापैत पूरा इलाका मे लोक एहि बारे मे गप करय छथिन्ह. सर्दी के सभसं हॉट टॉपिक बनि गेल अछि. तरह-तरह के बात करि रहल छथिन्ह. आओर एहि गप..चर्चा मे दूनु गोटे सवालक घेरा मे छथिन्ह.
पुलिस सेहो एहि मामला के हाई प्रोफाइल होबय के कारण दबौने रहल. जेडीयू-बीजेपी के सरकार होए के कारण पुलिस एहि मामला मे बेसि विधायक जीक संग देलक. विधायक जीक कहय के अनुसार चलल. हत्या सं पहिने रुपम पाठक के दर्ज मामला पर ध्यान देल गेल रहैति त प्रतिघातक ई दृश्य सं बाचल जा सकय छल.
पत्रकार के मामला लोक के सामने लनाय चाही
इलाका के पत्रकार भाई लोकनि सेहो सवालक घेरा मे छथिन्ह. जखन हुनका सभ के एतेक पता छलनि त ओ पहिने जे मामला दर्ज भेल छल ओहि समय सं एकरा जोर-शोर सं उठौने रहतथिन्ह. हत्या केर बादहुं पत्रकार सभ खुल क नहि आगां आबि रहल छथिन्ह. या त ओ केसरी जी सं प्रभावित छलाह आ फेर बस प्रेस विज्ञप्ति टाइप खबर पर निर्भर छलाह. जे डीएम...एसपी आओर एमएलए कहय छलखिन्ह सेहे छापय लेल भेजय छलखिन्ह.
एहि मामला मे पुलिस एकटा पत्रकार के पूछताछ के लेल ल गेल अछि. एहि के खिलाफ बिहारक... इलाका के पत्रकार सभ आवाज नहि उठा रहल छथिन्ह. सभ चुप्पी साधने छथिन्ह. ई खबर के लिहाज सं... पत्रकारिता के लिहाज सं आओर प्रेसक स्वतंत्रताक लिहाज सं नीक नहि अछि. प्रशासन त मानैत अछि पेपर... अखबार के पत्रकार सभ दू-चारि दिन खबर करताह मामला शांत भ जाएत. फेर ककरो कोनो चिंता नहि.
सुशील मोदी के थू-थू
एहि मे बिहारक उप मुख्यमंत्री सुशील कुमार मोदी के सेहो पाक-साफ नहि कहल जा सकय छनि. ओ बिना कोनो जांच कएने रुपम पाठक पर दस तरहक आरोप लगा देलखिन्ह आओर अपन पार्टी विधायक के क्लीन चिट द देलखिन्ह. रुपम पाठक एकटा स्कूल चलाबय छलीह... पढ़ल-लिखल समझदार छलीह. आब जेहि तरहे होए विधायक जीक घर अनाय-जनाय छलन्हि.
अगर रुपम जीक दिमागी हाल खराब छलैनि त कि एमएलए साहेब अपना घर किएक आबय-जाए दै छलखिन्ह? अगर ब्लैकमेल करय छलीह त कि विधायक जी एहि बारे मे कोनो शिकायत करौने छलखिन्ह? कि स्कूल के सुविधा दिआबय के नाम पर केसरी जी आओर हिनकर सहयोगी विपिन राय रुपम पाठक सं संपर्क नहि बढौने रहथिन्ह? पुलिस पत्रकार के पूछताछ के लेल त तुरंत ल गेल मामला के अहम कड़ी विपिन राय के किएक नहि ल गेल?
अगर रुपम मानसिक रुप सं ठीक नहि रहतीह त ओ केसरी जी सं अकेले मे मिलय के बजाय ओतय सभ लोक के बीच मे चाकू मारि सकय छलीह. ओ त जब कोनो चीज सर सं ऊपर गुजरय लागैत अछि त लोक किछिओ करय लेल तैयार भ जाएत अछि. एक तरहे रुपम पाठक लेल ई मामला चरम पर... पराकाष्टा पर पहुंचि गेल होएत तैं ओ ई कदम उठौने होएतीह.
फेर समाज मे... एहि पुरुष प्रधान समाज मे महिला के लोक दस तरहे बदनाम करैत अछि. पुरुष बाचल रहैत अछि... महिला के दस तरहे अग्नि परीक्षा देबय पड़ैत अछि. भ सकैत अछि केसरी जीक चक्कर मे दोसरो लोक सभ हुनका परेशान करय के शुरू क देने होएथिन्ह जेहि सं आजीज आबि ओ एहि कदम के उठाबय लेल बाध्य भ गेल होतीह.
नीतीश कुमार पर आंच
एहि मामला मे आंच मुख्यमंत्री नीतीश कुमार पर सेहो आबि रहल छनि. ओ जांच के बात करय छथिन्ह आओर हुनकर उप मुख्यमंत्री विधायक जीके पाक-साफ बता रहल छथिन्ह. हुनका ई पता लगाबय पड़तन्हि जे कोन हाल मे पहिने के मामला वापस लेल गेल छल. कि रूपम पाठक विधायक जीक प्रेशर सं परेशान भ गेल छलीह? आखिर केसरी जीक लगातार चारि बेर चुनाव जीतय के कारण कतहुं बाहुबल त नहि छल?
नीतीश जी एहि बेर जोर-शोर सं जीत क अएलाह अ मुदा एहि जीत मे हुलास पांडेय...सुनील पांडेय के रंगदारी वाला मामला... विधायिका बीमा भारती के बाहुबली पति सं मारि खा अस्पताल मे भर्ती होनाए...आओर आब केसरी जीक हत्या....सभ सरकार के बदनामी के लेल काफी अछि. नीतीश जी अहां कानून व्यवस्था के नाम पर फेर सं कुर्सी पर बैसलौं... मुदा ई हाल रहत त लोक के अहां पर सं विश्वास टूटय लागत. अहां के सख्त कदम उठाबय के जरूरत अछि आओर लोक अहांके संग देत.
एहिठाम मामला रूपम के कदम के... काज के समर्थन करय के नहि अछि मुदा सरकार के त ई पता लगैबाके चाही कि ओ कोन स्थिति आबि गेल जे एकटा टीचर के चाकू उठाबय लेल बाध्य होबय पड़ल? सवाल ईहो अछि अगर केसरी जी पाक-साफ छलाह... लोकप्रिय छलाह... बाहुबली नहि छलाह... रुपम जीके कोनो तरहे परेशान नहि करय छलखिन्ह...यौन शोषण मे कोनो हाथ नहि छलन्हि... तखन कि ई विरोधी के साजिश छल? कि ई हुनका राजनीतिक रूप सं सफाया के लेल कएल गेल? कोनो बात होए लोक के सामने मामला के दूध के दूध आओर पानी के पानी त होबाके चाही. सभ लोक जानय चाहय छथिन्ह जे आखिर ई भेल किएक?


text:
कलकत्ता : कार्तिक धवल त्रयोदशी (24 नवम्बर) कें मिथिला सांस्कृतिक परिषद् द्वारा विद्यापति स्मृति संध्या आयोजित भेल. एहि मे महानगरक मैथिल लोकनि जुटलाह आ कवि कोकिल प्रति श्रद्धा प्रकट केलनि.
वरिष्ठ साहित्यकार रामलोचन ठाकुर केर अध्यक्षता मे आयोजित सभा मे वक्ता लोकनि विद्यापति कें कालजयी कवि कहलनि. विद्यापतिक वैश्विक महत्व आ स्वीकार्यता अछि आ तैं ई अमर छथि. देसिल बयना कें स्थापित करबाक हिनक प्रयास कें हमरा लोकनि कतेक मान करैत छी से सोचबाक बेगरता अछि.
एहि अवसर पर नवकृष्ण ऐहिक केर व्यंग्य पोथी 'खुरचनभाइक कछमच्छी'क विमोचन साहित्यकार नवीन चौधरी केलनि. मैलोरंग प्रकाशनक ई पोथी प्रकाशन सं पहिनहि सं खूब चर्चा मे रहल अछि आ उपस्थित लोकनि पोथी कें देखैत हुलसित भेलाह.
कार्यक्रम मे अशोक चौधरी, शिवचंद्र झा, भास्कर झा, पवन मिश्र, कामेश्वर कमल, विद्यानंद झा, संतोष मिश्र, प्रकाश झा अपन अपन विचार प्रकट केलनि. कार्यक्रमक संचालन मिथिलेश कुमार झा आ धन्यवाद ज्ञापन दयाशंकर मिश्र केलनि.
रिपोर्ट : मिथिमीडिया ब्यूरो


text:
नवका- पुरनका लेख सर्च करु...
बाबा करय तं ठग अहां करि तं पाक-साफ
सरकार के जखन धरि लागल जे बाबा रामदेव के अनशन सं कोनो खतरा नहि अछि. ओ किछ नहि करलक. सभ किछ होए देलक.
बाबा रामदेव जखन उज्जैन सं दिल्ली आबय छलाह तं एक तरहे हुनकर आगवानी के लेल मंत्री सभ एयरपोर्ट तक गेलाह. ओतय गप सेहो करलाह.
बाद मे दिल्ली के एकटा होटल मे सेहो बातचीत भेल. सरकार चाहैतछल जे बाबा के मनाsक कालाधन... भ्रष्टाचार के खिलाफ मुहिम मे वाहवाही लुटि लेल जाए.
मुदा कांग्रेस के एहि चाल के कि कहबय जे एक तरफ तं पार्टी के मंत्री बाबा सं गप करि रहल छलखिन्ह दोसर तरफ मध्यप्रदेशक पूर्व कांग्रेसी मुख्यमंत्री दिग्विजय सिंह बाबा पर हमला.
जतय यूपीए सरकार के मंत्री बाबा के संग नीक गप होए के बात करय छलखिन्ह...दिग्विजय सिंह ओतय बाबा पर सियासत करय के आरोप लगा रहल छलखिन्ह.
आरएसएस के एजेंट होए के आरोप लगाबय छलखिन्ह...बाबा पर ठग होए के बात करय छलखिन्ह. बाबा के खिलाफ जांच के बात करय छलखिन्ह.
मुदा ओ कखनो असल मुद्दा काला धन... भ्रष्टाचार पर लगाम...स्विस आओर दोसर बैंक मे जमा भारतीय धन के वापस लागय के बात नहि करय छलखिन्ह.
सरकार जतय बाबा सं गप मे लागल छल ओतय पार्टी देश के भरमाबय पर. बाबा के बारे मे दस तरहक बात फैलाबय के कोशिश भ रहल छल.
मानि लिअ बाबा ठग छथिन्ह...आरएसएस के एजेंट छथिन्ह...गलत ढंग सं करोड़ों रुपया बनौने छथिन्ह. तं कि भ्रष्टाचार...काला धन के जे कानून बनत ओहि के जद मे बाबा नहि अएताह कि?
अगर बाबा ठग होताह तं ओहो जेल जएताह. मुदा पहिने बाबा जे एहि के लेल मांग करि रहल छथिन्ह ओहि पर ध्यान तं दिऔ. ओकरा बनबिऔ तं. विदेश मे राखल धन इंडिया लाबिऔ तं.
अगर बाबा के पास काला धन अछि तं कानून बनला के बाद सरकार ओकरा सेहो अपन कब्जा मे लs सकैत अछि.
सवाल ई आबैत अछि जे अगर बाबा के पास काला धन होएत तं कि ओ एहन हिम्मत देखएताह?
ओ एहि के लेल अतेक आगां अएताह?
सरकार एहि सं पहिने 2जी घोटाला... राष्ट्रमंडल खेल घोटाला...आदर्श घोटाला मे सेहो जांच कराबय सं इनकार करैत रहलक. ए राजा... कनिमोझी...कलमाडी के बचाव करैत रहलक.
विपक्ष के जेपीसी मांग पर संसद कतेक दिन ठप रहल. सरकार टालैत रहल जे केहुना जेपीसी नहि बनय. ओ तं कोर्ट के सख्ती जे सरकार के विवश होए पड़ल कार्रवाई के लेल.
आओर कोर्ट के देख रेख मे कार्रवाई भेल तं देख रहल छी दे केना राजा...कनिमोझी...कलमाडी आओर कतेक अफसर जेल मे पड़ल छथिन्ह.
एकटा आओर मंत्री दयानिधि मारन के खिलाफ सेहो आरोप लागि रहल अछि. आबि अहां देखिऔ सरकार जकरा बचाबैत रहल ओ जेल मे अछि. तं एहन पर अहां भरोसा करबै?
कांग्रेस बाबा के मंच पर साध्वी ऋतंभरा के मौजूदगी पर सवाल उठा रहल अछि. अहां खुद दिमाग पर जोर डालब तं कतेक सीन याद आबि जाएत जे कांग्रेसी नेता सभ हिंदू छोड़ि दोसर धर्म के नेता संग बैसल छथिन्ह.
सवाल ई अछि जे ई भेदभाव सिर्फ हिंदू धर्मगुरू के संग किएक? अगर कांग्रेसी नेता दोसर धर्म के बात करय तं ओ धर्मनिरपेक्ष आ दोसर हिंदू के बात करय तं ओ साम्प्रदायिक?
कांग्रेसी राज मे इमरजेंसी लागय तं ओ सही. कांग्रेसी राज मे देश भर मे कई बेर दंगा भेल ओ सही.... दिल्ली आओर देश भर मे सिख दंगा भेल ओ सही…भागलपुर भेल ओ सही मुदा गोधरा बाद गुजरात मे दंगा भेल तं मोदी साम्प्रदायिक?
ई दू तरहक मानसिकता किएक ? बात मोदी के सही ठहराबय के नहि अछि. अगर मोदी गलत तं अहां केना सही? अगर बाबा रामदेव साम्प्रदायिक तं अहां धर्मनिरपेक्ष केना?
उत्तर प्रदेश के भट्टा परसौल मे पुलिस लाठीचार्ज करय तं मायावती सरकार अत्याचारी...मुदा जखन दिल्ली पुलिस रामलीला मैदान मे जालियांवाला बाग जकां पचास हजार लोक के घेर के पीटय...आंसू गैस के गोला छोड़य तखन ओ सही ?
ओ तं केंद्र सरकार के खुशकिस्मती समझिऔ जे रामलीला मैदान मे मौजूद पचास हजार लोक शांति प्रिय लोक छलाह. बेसि महिला...बच्चा आओर बुजुर्ग छलाह. बाबा रामदेव के कहला पर शांत छलाह.
अगर पुलिसिया अत्याचार के खिलाफ ओ पचास हजार लोक तखन आवाज उठा दैत तं अंजाम के बारे मे अहां सोचिऔ. कि भ सकैत छल?
अगर अनशन पर बैसल लोक एकर विरोध मे हाथापाई करय लगतिएनि तं कि होएत? अहां सिर्फ कल्पना करि कs देखिऔ.
ओ तं ओहिठाम मौजूद सभ लोक बाबा के आग्रह पर शांत बनल रहलाह नहि तं कि सं कि भ गेल रहैत?
शांत लोक पर अतेक अत्याचार करलाके बादहुं अहां अपना के पाक साफ बता रहल छी? ओ अध-रतिआ मे पचास हजार सं बेसि लोक अनजान दिल्ली के सड़क पर भटकय लेल बाध्य छलाह.
बस पुलिस के कोशिश छल जे केहुना लोक एहिठाम सं हटय. लोक के जिम्हर रास्ता मिलल भागलाह. किछ स्टेशन तं किछ बस स्टैंड दिस परएलाह.
बाबा के सेहो स्पेशल विमान सं देहरादून भेज देल गेल जतय सं हरिद्वार लs जाएल गेलन्हि. सवाल उठैत अछि जे बाबा कि गलत चीज लेल अनशन पर बैसल छलाह?
अहां तं लोकपाल कानून पर सेहो तैयार नहि होए छलहुं. अगर अन्ना हजारे जंतर-मंतर पर अनशन पर नहि बैसताह...करोड़ों लोक के समर्थन नहि मिलतन्हि... तं कि सरकार तैयार होएत?
तैयार भेलाह के बादहुं दिग्विजय सिंह के तरफसं दस तरहक बयान आएल कमेटि पर. लोक के भरमाबय के कोशिश कएल गेल. आब फेर बातचीत के पटरी सं उतारय के कोशिश भ रहल अछि.
सीवीसी थॉमस वाला मुद्दा याद अछि कि नहि? आ भूलि गेलहुं? थॉमस के सीवीसी बनाबय पर बीजेपी के तरफ सं प्रधानमंत्री के तगड़ा विरोध कएल गेल छल. मुदा तखन पूरा कांग्रेस थॉमस के संग छल.
अहां के लगैत अछि जे अगर कोर्टक फैसला नहि आएल रहैत तं सरकार हुनका हटएने रहैत?
आब एहिठाम सवाल ई नहि अछि जे बाबा व्यक्तिगत रूप सं केहन छैथि...सवाल ई अछि जे बाबा के मंशा सही छल आ नहि?
बाबा के अनशन देश हित मे छल आ नहि?
कालाधन...भ्रष्टाचार...स्विस आओर दोसर बैंक मे जमा देश के धन वापस लाबय लेल अनशन पर बैसल बाबा रामदेश अपना लेल बैसल छलाह आ देश के लेल?
बाबा जेहि कानून बनाबय लेल बात करय छलाह ओहि कानून के बनला सं ककरा नुकसान होएत? आओर ककरा फायदा?
के एहन अछि जे एहि कानून के नहि बनय देबय चाहैत अछि? सवाल ई अछि जे कोन-कोन एहन लोक... तबका अछि... जे नहि चाहैत अछि कि ई कानून अस्तित्व मे आबय?
एहि कानून के बनला सं... के सभ परेशानी मे आबि सकय छथि? किनका सभ के नुकसान भ सकय छथि?
आब सौचिऔ जे दू नंबरी पाई बनौने अछि. जकरा पास काला धन अछि. जे भ्रष्टाचार मे ऊपर सं नीचा तक लिप्त अछि ओ कहिऔ चाहत जे एहन कानून बनय?
एहन मे ओतक बड़का तबका के खिलाफ अहां लेल बाबा ठाड़ भेलाह आओर अहां बाबा के मंशा पर शक करय छी?
बाबा रामदेव नहि...एहि के खिलाफ जे आबय छथि हुनकर समर्थन करिऔ... एहि मे पार्टी पॉलिटिक्स नहि देखिऔ...देशहित देखिऔ.
जिनका भरोसे पार्टी-पॉलिटिक्स देखब हुनकर अपने कोनो ठिकान नहि. किएक तं राजनीति मे नहि कोनो स्थायी दोस्त होए अछि नहि कोनो दुश्मन. जखन जकर जरूरत पड़त समर्थन लs लेताह. बस सरकार बचल रहबाक चाही?
एहन मे सब किछ छोड़ि देश के सोचु... कोई आगां आबय हुनकर हाथ मजबूत करिऔ. जे गलत अछि ओकरा गलत कहिऔ...जे सही अछि ओकरा सही.
हमर ईमेल:-info@hellomithilaa.com
सदस्यता लें टिप्पणियाँ भेजें (Atom)


text:
सहरसा मे डीपीएस
सहरसा मे रवि दिन 30 नवम्बर सं डीपीएस के कामकाज शुरू भs रहल अछि. 1 अप्रैल सं स्कूल के पढ़ाई शुरू होएत ओकरा लेल रजिस्ट्रेशन शुरू भs रहल अछि. रवि दिन सं एहिठाम डीपीएस के लेल फॉर्म मिलिनाय आ भरनाय शुरू भs जाएत. फॉर्म भरयला के बाद एडमिशन के लेल लिस्ट निकालल जाएत जकरा बाद दाखिला केर प्रक्रिया शुरू भs जाएत. डीपीएस के संग एकटा नीक बात ई रहय छै जे एहि मे पढ़ाई लिखाय के संग दोसर गतिविधि सभ पर सेहो बड़ ध्यान देल जाइत अछि. पुस्तकालय... कम्प्यूटर... पैंटिंग... जीके... डांस... खेलकूद सभ पर बराबर ध्यान रहय छनि. एहि ठाम बच्चा लोकनि के सभ तरहक विकासक शिक्षा देल जाएत अछि. समग्र विकास पर जोर देल जाएत अछि. ओना ई इलाका बाढ़ि प्रभावित इलाका अछि आओर कोसी के तबाही सं अखन धरि उबरल नहिं अछि. तकरा लेल डीपीएस के ई बातक ध्यान राखय पड़तन्हि जे फीस एहि तरहे राखल जाए जाही सं कमजोर तबका के विद्यार्थी के पढ़य मे कोनो दिक्कत नहिं होय. ओहन गार्जियन के फीस देबय मे बेसि नहिं अखरय जिनकर सभ किछ बाढ़ि मे बहि चुकल छनि मुदा अपन नुनु के आगां पढ़ाबय... लिखाबय चाहय छथिन्ह. आईकाल्हि कई ठाम डीपीएस के फ्रैंचाइजी टाइपक स्कूल खुलि गेल अछि जेहि मे मनमाना फीस वसूलल जाइत अछि. कॉलेज सं बेसि खर्च प्राइमरी...नर्सरी मे आबि जाइत अछि.


text:
सरकार त 16 कए बनत, मुदा छह चरण मे 40 टा लोकसभा क्षेत्रक मतदाता अपन मत दए एक प्रकार स सरकार बना देतथि। एकरा एक प्रकार स सरकार क गर्भ धारण कही सकैत छी। मतदानक बाद आब इ बहुत हद तक साफ सेहो देखा रहल अछि जे लोकसभा क तसवीर मे केहन अंतर हुए जा रहल अछि। पहिल चरण शांति स गुजरल। ओना सब चरण क क्षेत्र मे दलान परका गप आ अंगनाक चर्चा मे भारी अंतर देखल गेल। दलान परका चुनावी मुद्दा मे जाति प्रबल छल, मुदा अंगना मे जाति कमजोर देखल गेल। गाछी मे खेलाइत नव मतदाता लेल विकास सबस पैघ चुनावी मुद्दा रहल। राजदक स्थिति सबसे नीक देखा रहल अछि, मुदा जदयू कए उम्मीद स बेसी सीट भेटबाक उम्मीद कम अछि। ओना सरकार विरोधी तत्व स अपन लालटेन बचेबा मे लालू कारगर देखा रहल छथि। लालू कए इ पता लगेबा मे आब दिक्कत नहि रहल जे रामविलासक झोपडी मे राखल हुनकर लालटेनक तेल के निकाली रहल छल। कुल मिला कए राजद एखन धरि भेल मतदान में चरण मे 8 स 11 टा सीट लेबा मे सफल रहत, जखन कि भाजपा क झोली मे सेहो 21 स 27 टा सीट आबि सकैत अछि। जदयू क हिस्सा केवल 4 स 6 टा सीट आउत। आन पार्टी वोट कटवाक भूमिका मे आबि गेल अछि। ओना इ नहि त ओपिनियन पोलक आंकडा छी आ ने एक्जिट पोलक सर्वे, इ केवल एकटा चर्चाक बाद तय कैल गिनती छी, जे आगू बदलि सकैत अछि। चुनाव के बाद आब लोक सभ कए नजर वोटक गिनती पर लागल छनि। गिनती 16 मई कए अछि। 16 तारीख कए दुपहरियाक बाद तक तस्वीर काफी किछु साफ भ जाएत। पैघ कवरेजक मुकाबला करबा लेल हम तैयार नहि छी, मुदा इसमाद अपन सामर्थ स अहां तक समाद पहुंचेबा मे लगल अछि। पिछला विधानसभा जेकां गया स जहाआंरा, शेखपुरा स रश्मी, बिहारशरीफ स अनामिका, जहानाबाद स अमीता, अरवल स नंदनी, आरा स रजनी, नवादा स हेमा, दरभंगा स ज्योति श्रीवास्तव, सीतामढ़ी स नगमा, समस्तीपुर स आबिदा, मुजफ्फरपुर स गुंजन, पूर्वी चंपारण स सुजाता, मधेपुरा स सरिता सुमन, कटिहार स रिंकू कुमारी, पूर्णिया स सुषमा राय, अररिया स माया ठाकुर, मधुबनी स छाया मिश्रा, किशनगंज स नेहा खातून, सुपौल स ममता शंकर, सहरसा स नीलू कुमारी, पटना स कुमुद सिंह क संग सुनील, प्रीतिलता मल्लिक, अनंत आओर आशीष कहतथि कोना जनता कहलक ‘’हम सब बना देलहुं सरकार’’।
एजेंसी राजग संप्रग जदयू
सीवोटर 28 10 2
टाइम्स नाउ 28 2 10
आइबीएन 21-27 11-15 2- 4
एवीपी 21 14 5
जी न्यूज 21 14 5
एनडीटीवी 24 12 4
छठम चरण –
बिहार मे लोकसभा लेल छठम आ अंतिम चरण क मतदान 12 मई कए भेल। छहटा जिला मे छहटा सीट लेल भेल चुनाव मे कुल 90टा उम्मीदवारक भाग्य तय भेल। एहि मे 5टा महिला छथि। वैशाली (57.7), गोपालगंज (54), सीवान (56), बाल्मीकिनगर (57), पूर्वी चंपारण (56) आ पश्चिमी चंपारण (60) मे वोट पडल। एहि चरण मे सहो महिला मतदाता पुरुष स बेसी मताधिकारक प्रयोग केलथि। एहि चरण मे सबस पैघ मुकाबला वैशाली क रहल। पांच बेर चुनाव जीत चुकल राजद क रघुवंश प्रसाद सिंह क मुकाबला लोजपा क बाहुवली उम्मीदवार रमा सिंह आ जदयू क विजय सहनी स भेल। विजय सहनी वैशाली स चुनाव लड़निहार पहिल अतिपिछडी जाति क नेता छथि। जदयू छोडि निर्दलीय मैदान मे उतरल अन्नू शुक्ला मुकाबला कए बहुकोणीय बना देबाक प्रयास केलथि। अन्नू शुक्ला बाहुवली मुन्ना शुक्ला क कनिया छथि जे पिछला चुनाव महज 22 हजार वोट स हारि गेल छलाह। राज्य कए तीनटा मुख्यमंत्री द चुकल गोपालगंज मे सेहो मुकाबला त्रिकोणीय रहल। एहि ठाम जदयू क अनिल कुमार क मुकाबला भाजपा क जनक चमार स भेल। कांग्रेस क डॉ ज्योति मुकाबला कए त्रिकोणीय बना देलथि। एहि चरण क दोसर पैघ मुकाबला सीवान मे मे भेल। पिछला बेर निर्दलीय चुनाव जीतनिहार ओमप्रकाश यादव एहि बेर भाजपा स उम्मीदवार छथि। राजद बाहुवली शहाबुद्दीन क कनिया हीना साहिब कए उतारलक अछि। जदयू मनोज कुमार सिंह कए टिकट देलक अछि। ओ मुकाबला कए त्रिकोणीय बनेबाक प्रयास केलथि अछि। वाल्मीकिनगर मे मुख्य मुकाबला जदयू क बैद्यनाथ महतो आ कांग्रेस क पूर्णमासी राम क बीच अछि। भाजपा क सतीशचंद्र दुबे एहि ठाम मुकाबला कए त्रिकोणीय बना देलथि अछि। पश्चिम चंपारण मे पिछला बेर लोपजा क उम्मीदवार प्रकाश झा एहि बेर जदयू क टिकट पर भाजपा क संजय जायसवाल कए चुनौती देलथि अछि। राजद स कद्दावर नेता रघुनाथ झा मैदान मे छथि। एहि सीट पर तीनू उम्मीदवार में कड़ा मुकाबला देखल गेल। पूर्वी चंपारण स भाजपा राधामोहन सिंह कए एक बेर फेर मैदान मे उतारलक अछि। जदयू भाजपा विधायक रहल अवनीशकुमार सिंह कए टिकट देलक अछि। राजद लालू क पीए रहल विनोद श्रीवास्तव कए मैदान मे उतारलक अछि। ओ मुकाबला कए त्रिकोणीय बना देलथि बा नहि इ त 16 कए पता चलत।
पांचम चरण –
बिहार मे लोकसभा पांचवे चरण क मतदान 7 मई कए भेल। आठ जिला मे सात सीट लेल भेल चुनाव मे कुल 118 उम्मीदवार छथि। एहिमे 10टा महिला छथि। सारण (56.15), हाजीपुर(54.10), मुजफफरपुर(61.27), उजियारपुर 60.26), सीतामढ़ी(56.92), शिवहर(56.27) आ महाराजगंज(51.65) मे मतदान भेल। एहि चरण मे सबस पैघ मुकाबला सारण क अछि। एहि ठाम स बिहार क पूर्व मुख्यमंत्री राबड़ी देवी चुनाव मैदान मे छथि। भाजपा एक बेर फेर राजीव प्रताप रुडी कए टिकट देलक अछि। जदयू सलीम परवेज कए मुकाबला मे उतारलक अछि। किछु एहने स्थिति हाजीपुर क सेहो अछि। रामविलास पासवान एहि ठाम जदयू क रामसुंदर दास कए सीधा टक्कर द रहल छथि। पिछला चुनाव हारि चुकल पासवान लेल इ सीट जीतब राजनीतिक कॅरियर लेल जरूरी अछि। 93 साल क रामसुंदर दास क इ आखिरी चुनाव छी। कांग्रेस एहि ठाम स संजीव टोनी कए उतारलक अछि। उजियारपुर मे जदयू क अश्वमेघ देवी क मुकाबला राजद क आलोक मेहता स अछि। यादव बहुल मधेपुरा मे कुशवाहा कए टिकट देनिहारि भाजपा कुशवाहा बहुल उजियारपुर मे यादव नित्यानंद राय कए टिकट देलक अछि। सीतामढ़ी मे जदयू क अर्जुन राय क तीर कए राजद क सीताराम यादव भटका सकैत छथि। ओना रालोसपा उम्मीदवार राम कुमार शर्मा मुकाबला कए त्रिकोणीय बनेबाक कोशिश केलथि अछि। शिवहर सीट पर मुकाबला मुख्य रूप स भाजपा आ राजद क बीच अछि। भाजपा क रमा देवी कए राजद क अनवारूल हक टक्कर द रहल अछि। जदयू क साहिद अली खान मुकाबला कए त्रिकोणीय बना सकलाह बा नहि इ 16 कए पता चलत। बाहुबली आनंद मोहन क कनिया लबली आंनद मुकाबला कए बहुकोणीय बनेबा मे सफल भेलीह इ कहब मुश्किल। महाराजगंज मे राजद उम्मीदवार प्रभुनाथ सिंह कए भाजपा उम्मीदवार जनार्दन सिंह सिग्रिवाल आ जदयू क धूमल सिंह स दू तरफा चुनौती अछि। राजपूत बहुल महाराजगंज मे आब यादव वोट स परिणाम तय होएत, अगर राजपूत वोट क विभाजन भेल अछि त धूमल क राह आसान भ सकैत अछि। मुजफफरपुर मे भाजपा पूर्व सांसद जयनारायण निषाद क पुत्र अजय निषाद कए टिकट देलक अछि। जदयू बिजेंद्र चौधरी कए उतारलक अछि। कांग्रेस क अखिलेश सिंह एहि मुकाबला कए त्रिकोणीय बनेबाक भरसक कोशिश केलथि अछि।
चारिम चरण –
बिहार मे लोकसभा लेल चारिम चरण क मतदान 30 अप्रैल कए भेल। सातटा जिला मे सातटा सीट लेल भेल चुनाव मे कुल 94 उम्मीदवार छथि। एहिमे पांचटा महिला छथि। मधेपुरा (60), खगडि़या(55), बेगूसराय(64), समस्तीपुर(55), दरभंगा(57), मधुबनी(56) आ झांझारपुर(56) मे मतदान भेल। एहि इलाका मे स्थानीय मुद्दे गायब रहल। एहि चरण मे सबस पैघ मुकाबला मधेपुरा में अछि। एहि ठाम स जदयू क राष्ट्रीय अध्यक्ष शरद यादव क मुकाबला राजद क पप्पू यादव स अछि। यादव बहुल एहि इलाका मे भाजपा कुशवाहा समाज स नीतीश सरकार मे मंत्री रहल रेणु कुमारी क पति विजय सिंह कए उतारलक अछि। इ एहि इलाका मे नव सामाजिक प्रयोग अछि। खगडि़या मे जदयू क दिनेश चंद्र यादव क मुकाबला कांग्रेस क महबूब अली कैसर स अछि। राजद बाहुबली रणवीर यादव क पहिल कनिया कृष्णा यादव कए मैदान मे उतारलक अछि। बिहार क मास्को बेगूसराय मे एहि बेर भाजपा अपन पुरान खिलाड़ी भोला सिंह कए उतारलक अछि। गठबंधन क तहत इ सीट भाकपा क हिस्सा मे अछि। भाकपा अपन कद्दावर नेता राजेंद्र सिंह कए उतारलक अछि। राजद क तनवीर हसन अल्पसंख्यक आ यादव क आधार वोट संग मुकाबला कए रोचक बना देलथि अछि। समस्तीपुर स जदयू क महेश्वर हजारी क मुकाबला कांग्रेस क अशोक राम स अछि। लोजपा क रामचंद्र पासवान मुकाबला कए त्रिकोणीय बनेबाक कोशिश जरूर केलथि अछि। दरभंगा मे भाजपा उम्मीदवार कीर्ति आजाद क प्रति लोक मे तामस अछि। राजद क अली अशरफ फातमी एहि बेर इ सीट भाजपा स छीनबाक प्रयास मे छथि। जदयू एहि ठाम स नीतीश क करीबी रहल संजय झा कए टिकट देलक अछि। संजय झा एहि लड़ाई कए त्रिकोणीय बना देलथि अछि। मधुबनी मे भाजपा क हुकुमदेव यादव क सीधा मुकाबला राजद क पूर्व प्रदेश अध्यक्ष अब्दुलबारी सिद्दीकी स अछि। सिद्दीकी पिछला बेर बहुत कम वोट स चुनाव हारि गेल छलाह। ओना जदयू एहि ठाम स राजद स आयल गुलाम गौस कए टिकट द कए सिद्दीकी क बाट कठिन क देलक अछि। झंझारपुर क मुकाबला एहि इलाका क सबस कठिन मुकाबला अछि। इ सीट अधिकतर क्षेत्रीय दल क कब्जा मे रहल अछि। जदयू स राजद आयल मंगनीलाल मंडल कए राजद स जदयू मे गेल देवेंद्र प्रसाद यादव चुनौती देलथि अछि। भाजपा सेहो जदयू स आयल वीरेंद्र चौधरी कए मैदान मे उतारि मुकाबला कए त्रिकोणीय करबा मे सफल रहल अछि।
तेसर चरण –
एहि इस चरण मे भागलपुर, बांका, पूर्णिया, कटिहार, अररिया, सुपौल आ किशनगंज मे मतदान भेल । एहि सचरण मे एखन धरिक सबसे बेसी 59.43 फीसदी मतदान भेल । कटिहार मे 64 फीसदी, भागलपुर मे 55 फीसदी, बांका मे 56 फीसदी, अररिया मे 60 फीसदी, सुपौल मे 59 फीसदी, पूर्णिया मे 59 फीसदी आ किशनगंज मे 64 फीसदी वोटिंग भेल । संगहि कोचाधामन आ बायसी विस उपचुनाव लेल कुल मतदान 60.59 फीसदी रहल । कोचाधामन मे 59 फीसदी आ बायसी मे 63 फीसदी वोटिंग भेल ।
पिछला दू चरण क भांति एहि चरण मे सेहो मुद्दा मतदान क आधार नहि बनल। किशनगंज स जदयू उम्मीदवार कए मैदान स हटलाक बाद किछु हद तक ध्रुवीकरण क प्रयास भेल, मुदा ओहि मे कोनो विशेष सफलता नहि भेटल। एहि चरण मे पुरुष स बसेी महिला मतदान केलथि। नरेंद्र मोदी क सबस बेसी सभा सेहो एहि चरण मे भेल मुदा नमो लहर क असर कम भेल जा रहल अछि। सुपौल मे कांग्रेस उम्मीदवार रंजीता रंजन आ जदयू क दिलेश्वर कामत क बीच कड़ा मुकाबला अछि। मोदी क सभा क बावजूद भाजपा क कामेश्वर चौपाल एकरा मात्र त्रिकोणीय बनेबा मे सफल रहलाह। भागलपुर स लगातार तेसर बेर जीत लेल शाहनवाज हुसैन क राह सेहो आसान नहि रहत, जदयू इ झटकबा मे हुनका परेशान करत। राजद क बूलो मंडल परिणाम कए अपना पक्ष मे करबा लेल बहुत प्रयास केलथि अछि। पूर्णिया मे भाजपा क उदय सिंह क राह मे जदयू क संतोष कुशवाहा परेशानी पैदा क देलथि अछि। ओना कांग्रेस क अमरनाथ तिवारी मुकाबला कए त्रिकोणीय बनेबाक प्रयास केलथि अछि। कटिहार मे भाजपा क निखिल चौधरी क राह मुश्किल अछि। एनसीपी क तारिक अनवर आ जदयू क रामप्रकाश महतो त्रिकोणीय मुकाबला मे हिनका घेर लेलथि अछि। लगातार तीन बेर चुनाव जीत चुकल चौधरी क प्रति लोक मे तमस अछि जे देखार भेल। अररिया मे राजद क तस्लीमुद्दीन आ जदयू क विजय मंडल क बीच सीधा मुकाबला रहल। ओना भाजपा क प्रदीप सिंह मुकाबला कए त्रिकोणीय बनेलथि अछि। किशनगंज मे भाजपा क दिलीप जायसवाल कांग्रेस क असरारूल हक कए टक्कर त देलथि मुदा जीत मुश्किल अछि। एहि चरण मे सबस आसान मुकाबला अगर किशनगंज क रहल त सबस कठिन मुकाबला बांका क रहल। एहि ठाम भाजपा क पुतुल सिंह एहि बेर दूटा मजबूत दावेदार क बीच फंसल छथि। सीपीआइ क संजय यादव आ राजद क जयप्रकाश यादव मुकाबला कए त्रिकोणीय नहि बल्कि बराबर क बना देलथि अछि। ऐहन मे पुतुलक स्थिति कमजोर भ गेल अछि। ओना परिणाम केकर पक्ष मे होएत इ 16 मई कए पता चलत।
दोसर चरण –
बिहार मे दोसर चरण क मतदान संपन्न भेल । राज्य मे सातटा सीट पर 54.04 फीसद मतदान भेल । 2009 स इ 12 फीसद बेसी अछि। 2009 मे 39.33 फीसदी वोट पडल छल। मुंगेर मे 55 फीसद(पिछला बेर 41.64 ), नालंदा मे 55 फीसद(पिछला बेर 33.04 ), पटना साहिब में 52 फीसद(पिछला बेर 33.64 ), पाटलिपुत्रा मे 52 फीसद(पिछला बेर 41.14), आरा मे 53 फीसद(पिछला बेर 35.77 ), बक्सर मे 57 फीसद (पिछला बेर 46.50 ) आ जहानाबाद मे 56 फीसद (पिछला बेर 39.33 ) वोटिंग भेल। एहि बेर नालंदा मे 22, पटना साहेब मे 19 आ आरा मे 17 फीसद वोट पिछला बेर क तुलना मे बेसी भेल अपर चुनाव आयुक्त आर लक्ष्मण क अनुसार मतदान शांतिपूर्ण रहल। 11 जिलाक सातटा सीट पर भेल मतदान मे कुल 117टा उम्मीदवार क भाग्य क फैसला भेल। एहि मे 108टा पुरुष आ 9टा महिला छथि। एहि चरण मे सबस कठिन मुकाबला बक्सर मे रहल। एहि ठाम राजद क जगदानंद सिंह कए भाजपा स अश्विनी चौबे परेशान क देलथि। पिछला चुनाव मे करीब एक लाख वोट अननिहार बसपा क ददन पहलवान एहि बेर सेहो मुकाबला कए त्रिकोणीय बना देलथि अछि। जदयू क श्यामलाल कुशवाहा लड़ाई मे कमजोर भ गेला, मुदा हुनकर मत नतीजा तय करत। एहिना पाटलिपुत्र सीट पर लालू क बेटी राजद क मीसा भारती कए भाजपा क रामकृपाल यादव टक्कर देलथि अछि। एहि सीट पर लालू अपन ताकत लगा देने छलाह। पिछला बेर लालू अपन पूर्व सिपासालार रंजन यादव स हारि गेल छलाह। एहि बेर लालू क दूटा पूर्व सिपासालार जदयू स रंजन यादव आ भाजपा स रामकृपाल यादव चुनाव मैदान मे छलाह। मुख्य मुकाबला भले राजद आ भाजपा क बीच भेल, मुदा जीत मीसा क बुझा रहल अछि। नीतीश क सिपासालार रहल आ चुनाव प्रबंधन मे माहिर ललन सिंह एहि बेर मुंगेर मे आरामदायक स्थिति मे नहि छथि मुदा लोजपा क बीना देवी क टक्कर ओ सहि लेताह। बीना देवी बाहुबली नेता सुरजभाव सिंह क कनिया छथि। ओना राजद क प्रगति मेहता जातीय समीकरण क आधार पर मुकाबला कए त्रिकोणीय क सकैत छथि। नालंदा मे जदयू क कौशलेंद्र कए भाजपा क सत्यानंद शर्मा स सीधा मुकाबला कहल जा रहल छल मुदा एहि ठाम पूर्व नौकरशाह आ कांग्रेस क आशीष रंजन सिन्हा मुकाबले कए त्रिकोणीय बना देलथि। आरा स सेहो पूर्व नौकरशाह आरके सिंह भाजपा क टिकट पर चुनाव मैदान मे छथि मुदा एहि ठाम जदयू क मीना सिंह स हिनकर सीधा मुकाबला नहि भेल। राजद क भगवान सिंह कुशवाहा सब पर भारी भ सकैत छथि। माले क राजू यादव सेहो वोट क एकटा पैघ टुकड़ा अपन पक्ष मे केलथि अछि। जहानाबाद मे सेहो लड़ाई त्रिकोणीय रहल। राजद क सुरेंद्र यादव आगू बुझा रहल छथि, मुदा लोजपा क अरूण कुमार आ जदयू उम्मीदार अनिल शर्मा बेसी पाछु नहि छथि। एहि चरण क सबस रोचक मुकाबला पटना साहेब रहल। दूनू फिल्म अभिनेता भाजपा स शत्रुघ्न सिन्हा आ कांग्रेस क कुणाल सिंह क बीच मुकाबला कहल जा रहल अछि। जदयू क डॉ गोपाल प्रसाद सिन्हा एहि मुकाबला कए त्रिकोणीय बनेबा मे सफल नहि भ सकलाह। नीतीश सरकार स त्यागपत्र द चुनाव मैदान मे उतरल आप क प्रवीन अमानुल्लाह किछु वोट कटलथि। एहन मे इ सीट अगर कांग्रेस क खाता मे चल जाये त आश्चर्य नहि।
पहिल चरण –
बिहार मे पहिल चरण क मतदान संपन्न भेल । राज्य मे छह सीट पर 53 फीसद मतदान भेल । 2009 स इ किछु बेसी अछि। सासाराम मे 54, नवादा मे 51,काराकाट मे 51, औरंगाबाद 47.5, जमुई मे 50 आ गया मे 51.64 फीसद वोट खसाउल गेल। अपर चुनाव आयुक्त आर लक्ष्मण क अनुसार मतदान शांतिपूर्ण रहल। आठ जिलाक क छहटा सीट पर भेल मतदान मे कुल 80टा उम्मीदवार क भाग्य क फैसला भेल। एहि मे 70टा पुरुष आ 10टा महिला छथि। पहिल चरण सब पार्टी लेल निर्णायक साबित भेल। संगहि एहि चरण क बाद मतदाता क ट्रेंड क सेहो पता चलल। ओना ससाराम में कांग्रेस स मीरा और भाजपा स छेदी के बीच मुख्य मुकाबला अछि, एहन मे अगर जदयू स रम्मैया मुकाबला कए त्रिकोण बना दथि त कोनो आश्चर्य नहि। औरंगाबाद मे मुकाबला कांग्रेस स निखिल आ राजग स सुशील क बीच देखा रहल अछि, मुदा एहि ठाम सेहो जदयू स बागी जीतनिहारक नाम तय करबाक स्थिति मे छथि। गया मे राजद स रामजी मांझी भाजपा स हरि मांझी कए हरेबा लेल तैयार छथि, ओना जदयू स जीतन राम मांझी वोट लैलथि अछि आ ओ जीत हार तय करताह। नवादा सीट पर मुकाबला सेहो लगभग साफ नहि अछि। एहि ठाम भाजपा क फायरब्रांड नेता गिरिराज सिंह आराम क स्थिति मे छलाह मुदा जदयू स कौशल यादव हुनका लेल बहुत परेशानी ढार क देलथि। राजद स राजवल्लव यादव एहि ठाम गिरिराज आ कौशन क बीच फासला तय करताह। जमुई में लोजपा क चिराग पासवान क स्थिति नीक कहल जाइत अछि, मुदा जदयू स उदय नारायण चौधरी हुनका टक्कर द रहल छथि। लाख प्रयासक बावजूद लोजपा एहि ठाम सुधांशु शेखर कए दोसर नंबर पर नहि आनि सकल। एहन मे जीत हारिक फासला एतबा रहत इ कहब कठिन अछि। काराकाट मे राजद स कांति सिंह मजबूत लागि रहल छथि, ओना रालोसपा स उपेंद्र कुशवाहा रेस में शामिल छथि। जदयू क महाबली सिंह एहि ठाम बहुत कमजोर नहि देखा रहल छथि। एहन में कहल जा सकैत अछि जे एहि छह टा सीट में अगर नवादा सबस साफ अछि त काराकाट मे स्थिति सबस धुंधरा देखा रहल अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
महाबलिपुरममे रहल स्मारकसभक समूह
महाबलिपुरममे रहल स्मारकसभक समूह एक धरोहर परिसर छी जे भारतक तमिलनाडु राज्यक कान्चीपुरम जिलाक बङ्गालक खाडीके कोरोमण्डल तटमे स्थित अछि । ई चेन्नईक बगलमे स्थित अछि । ई मन्दिर दक्षिण भारतक सब सँ प्राचीन मन्दिरमे मानल जाइत अछि जे आठम शताब्दी सँ अछि । ई मन्दिर द्रविड वास्तुकलाक उत्कृष्ट नमूना छी । लगभग ४० विहारक संगे एहिमे विश्वक सब सँ बड्का चट्टानक कलाकृति अछि । महाबलिपुरमके सन् १९८४ मे युनेस्कोक विश्व सम्पदा क्षेत्रमे स्थान भेटल छल ।[१] यतय पल्लव वंशीय कालमे रहल सम्पदासभ निम्न अछि: पञ्च रथमे धर्मराज रथ, अर्जुन रथ, भीम रथ, द्रौपदी रथ, नकुल सहदेव रथ, आ गणेश रथ सामिल अछि । विवध महाबलिपुरमक गुफा मन्दिरसभमे वराह गुफा मन्दिर, कृष्ण गुफा मन्दिर, महिषासुरमर्दिनी मण्डप, पञ्चपाण्डव गुफा मन्दिर अछि । संरचनात्मक मन्दिरसभमे शोर मन्दिर आ ओलककन्नेश्वर मन्दिर आ गङ्गाक अवतरण, विश्वक सब सँ बड्का खुला आकासमे रहल चट्टानक कलाकृति छी ।[१][२]
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ १.० १.१ "Group of Monuments at Mahabalipuram", UNESCO.org, अन्तिम पहुँच २३ अक्टुबर २०१२।
- ↑ "Advisory body evaluation", UNESCO.org, अन्तिम पहुँच २३ अक्टुबर २०१२।


text:
चित्राल जिला
चित्राल पाकिस्तान के ख़ैबर-पख़्तूनख़्वा प्रांत के सबसँ उत्तरी भाग मे स्थित एक जिला छी। ई ओ प्रान्त क सबसँ पैग जिला छी। एकर क्षेत्रफल १४,८५० वर्ग किमी अछी आर १९९८ क जनगणना मे एकर आबादी ३,१८,६८९ छल। ७,७०८ मीटर ऊँचा तिरिच मीर, जे दुनिया के सबसँ ऊंचा ...
करक जिला
करक पाकिस्तान के ख़ैबर-पख़्तूनख़्वा प्रांत एक जिला छी। ई कोहाट जिला के दक्षिण मे, बन्नू आर लक्की मरवत ज़िलों के उत्तर मे स्थित अछी। पेशावर से कराची जाई वाला सिन्धु राजमार्ग के रस्ता मे आवै वाला ई जिला ख़ैबर-पख़्तूनख़्वा क राजधानी पेशावर से १२३ कि ...
सराइकेला खरसावाँ जिला
सराइकेला खरसावाँ जिला भारतक राज्य झारखण्ड क कोलहन विभागक २४ जिलासभमे सँ एक छी । ई जिलाक मुख्यालय सराइकेला छी ।
उत्तरकाशी जिला
उत्तरकाशी जिला भारतक उत्तराखण्ड राज्यक गढ़वाल मण्डल अन्तर्गत अवस्थित एक जिला छी । उत्तरकाशी जिलाक मुख्यालय उत्तरकाशीमे अवस्थित अछि । उत्तरकाशी जिला अपन सांस्कृतिक विरासत, हस्तकला, खानपान आ वन्य जीवनक लेल सम्पूर्ण राज्यमे प्रसिद्ध अछि ।
अल्मोड़ा जिला
अल्मोड़ा जिला भारतक उत्तराखण्ड राज्यक कुमाऊँ मण्डल अन्तर्गत अवस्थित एक जिला छी । अल्मोड़ा जिलाक मुख्यालय अल्मोड़ामे अवस्थित अछि । अल्मोड़ा जिला अपन सांस्कृतिक विरासत, हस्तकला, खानपान आ वन्य जीवनक लेल सम्पूर्ण राज्यमे प्रसिद्ध अछि ।
बक्सा जिला
बक्सा जिला असमके जिलासभमे एकटा जिला छि। ई असमके क्षेत्र बोडोलैंड क्षेत्रीय परिषदमे एक अपेक्षाकृत नया जिला छि। बक्सा जिलाके बारपेटा, नलबाड़ी आर कामरूप जिलासे २००४ मे अलग केल गेल छेल। बक्सा बोगामतीमे स्थित एक लोकप्रिय पिकनिक स्थल विश्व प्रसिद्ध मान ...
बगुड़ा जिला
बगुडा जिला जेकरा आधिकारिक रुपमे बोगुरा जिला जे बङ्गलादेश राजशाही विभागमा परैवाला उत्तरी जिला छी । एकरा उत्तरी बङ्गालक प्रवेशद्वार कहैत अछि। बोग्रा एक औद्योगिक सहर छी, जत् छोट तथा मध्यम उद्योगसभ सञ्चालनमे रहल अछि ।
चम्पावत जिला
चम्पावत जिला भारतक उत्तराखण्ड राज्यक कुमाऊँ मण्डल अन्तर्गत अवस्थित एक जिला छी । चम्पावत जिलाक मुख्यालय चम्पावतमे अवस्थित अछि । चम्पावत जिला अपन सांस्कृतिक विरासत, हस्तकला, खानपान आ वन्य जीवनक लेल सम्पूर्ण राज्यमे प्रसिद्ध अछि ।
चमोली जिला
चमोली जिला भारतक उत्तराखण्ड राज्यक गढ़वाल मण्डल अन्तर्गत अवस्थित एक जिला छी । चमोली जिलाक मुख्यालय चमोली गोपेश्वरमे अवस्थित अछि । चमोली जिला अपन सांस्कृतिक विरासत, हस्तकला, खानपान आ वन्य जीवनक लेल सम्पूर्ण राज्यमे प्रसिद्ध अछि । एहि ठाम विश्व सम् ...
चिरांग जिला
चिरांग जिला असमक २७ जिलासभमे सँ एक छी। भारतक जनगणना, २०११ के अनुसार उत्तर कछर जिलाके बाध इ असमक दोसर सबसँ कम आबादी वला जिला छी।
बांसवाड़ा जिला
बासंवाडा जिला राजस्थान के दक्षिणी भाग मे गुजरात/मध्य प्रदेश की सीमा से लगता हुआ जिला है। इसे राजस्थान का चेरापूंजी भी कहा जाता है। यहा का मुख्य आकर्षण माही नदी है, जो मध्य प्रदेश से होती हुई माही बांध तक आती हॆ, माही नदी बासंवाडा जिला की जीवन वाह ...
बाड़मेर जिला
बाड़मेर रेगिस्तानक जिलामे एक छी जे पश्चिमी राजस्थानमे अछि। अहिकs उत्तरी दिस जैसलमेर, पश्चिमी दिस पाकिस्तान, पूर्वी दिस जोधपुर आ पाली आर जालोर आ सिरोही दक्षिण-पूर्व मे स्थित अछि।
चारसद्दा जिला
चारसद्दा पाकिस्तान के ख़ैबर-पख़्तूनख़्वा प्रांत के मध्य भाग मे स्थित एक जिला छी। ई जिला क राजधानी चारसद्दा नाम क शहर छी। ई जिला पहिले पेशावर महानगर क हिस्सा छल। मानल जाइय कि भारतीय उपमहाद्वीप क प्राचीन नगरी पुष्कलावती, जेकर रामायण मे सेहो जिक्र आ ...
वटुकभैरव मन्दिर
वटुकभैरव मन्दिर दैलेख जिला, नारायण नगरपालिकाम दैलेख बजारक बिचभाग टुडीखेलक नज्दिक स्थित अछि । ई मन्दिरक परिसरमे वटुकभैरवक साथे कालभैरव आ व्रजभैरवक मन्दिरसभ स्थित अछि ।
स्वात जिला
स्वात एक नदी उपत्यका आ पाकिस्तानक प्रान्त खैबर-पख्तुनख्वाक प्रसासनिक जिला छी । ई स्वात नदीक उपरका उपत्यका छी जे हिन्दु कुश क्षेत्रमे पडैत अछि । स्वातक राजधानी सैदु शरिफ छी मुदा स्वात जिलाक मुख्य शहर मिङ्गोरा छी ।
बिलासपुर जिला, छत्तिसगढ
बिलासपुर भारतके छत्तीसगढ़ राज्यके एक जिला अछि। एकर मुख्यालय बिलासपुर अछि जे राज्यके राजधानी नया रायपुरस १३३ किमी. उत्तरमे स्थित अछि तथा प्रशासनिक दृष्टिसे राज्य क दोसर सबस प्रमुख शहर अछि। छत्तीसगढ़ राज्यके उच्च न्यायालय सेहो ई शहर मे स्थित अछि अत ...
सदरमोकाम
सदरमोकाम ओ स्थानकेँ कहल जाएत अछि जे कोनो भी प्रशासनिक क्षेत्रकेँ मुख्यालय होए आ ओतय बेसी सँ बेसी सरकारी आ पूर्वाधारक विकास भेल होए। प्रशासनिक व्यवस्था अनुसार जिला, नगरपालिका आ गाउँपालिकामे विभाजन कएल गेल राजनीतिक क्षेत्रक मुख्य अड्डा रहऽवला स्थान छी।
ताइपे १०१
ताइपे १०१ – TAIPEI 101 शैलीक रूपमे आ ताइपे वर्ल्ड फाइनेन्शियल सेन्टर पहिने रूपमे जानल जाइ – एकता ल्याण्डमार्क अधिक उंच गगनचुम्बी इमारत छी जे जिन्यी जिला, ताइपे, ताइवानमे अवस्थित अछि।
ग्रयाण्ड इन्टरनेशनल मैन्शन
दी पिनाकल एकटा ६०-मञ्जिला, ३६० मी, गगनचुम्बी इमारत छी जे गुआङजौक तियान्हे जिला, गुआङडोङ, चीनमे अछि। इमारतमे एकटा होटल सेहो शामिल है।
मध्य दिल्ली जिला
मध्य दिल्ली जिला भारतक राष्ट्रिय राजधानी क्षेत्र दिल्लीक प्रशासनिक जिला छी । एकर पुरबमे यमुना नदी, उत्तरमे उत्तर दिल्ली, पश्चिममे पश्चिम दिल्ली आ दक्षिण पश्चिम दिल्ली आ दक्षिणमे नयाँ दिल्ली अछि । एकर कुल क्षेत्रफल २५ वर्ग किलोमिटर अछि । प्रशासनिक ...
कोहिस्तान जिला (पाकिस्तान)
कोहिस्तान पाकिस्तान के ख़ैबर-पख़्तूनख़्वा प्रांत के पूर्वोत्तरी भाग मे स्थित एक पूर्व जिला छल। ई जिलासभ क राजधानी दासू नामक बस्ती छी। वर्ष २०१४ मे एकरा द्विभाजित करि, ऊपरी कोहिस्तान जिला आर निचला कोहिस्तान जिला बनावल गेल।
कोटा जिला
कोटा भारतीय राज्य राजस्थान कs एक जिला छी। जिला कs मुख्यालय कोटा अछि। क्षेत्रफल - १२,४३६ 12.436 वर्ग कि॰मी॰ जनसंख्या - १,५६८,५२५ 1.568.525 2001 जनगणना साक्षरता - पुरुष - ७८%, महिला - ६३% एस॰टी॰डी॰ कोड - ०७४४ जिलाधिकारी - जुलाई 200८ मे अभय कुमार सम ...
गढवा
गढवा भारतमे झारखण्ड प्रान्तक एक जिला छी। गढवा जिलाक निर्माण पलामूके आठ प्रखण्डसभकs मिलाकs १ अप्रिल १९९१ कs कएल गेल जे पलामूके दक्षिण पश्चिम हिस्सा मे स्थित छल। गढवा के उत्तरमे सोन नदी बहैत अछि जे अही छत्तीसगढसं अलग करैत अछि, पूर्वमे पलामू छै आर प ...
टन्टैक्स स्काई टावर
टन्टैक्स स्काई टावर, पहिने टी एण्ड सी टावर वा टनटेक्स स्काई टावर कऽ रूपमे जानल जाइवाला, एकटा ८५ मञ्जिल गगनचुम्बी इमारत छी जे लिङया जिला, काऊशिउङ, ताइवानमे अवस्थित अछि। संरचना ३४७.५ मी उच्च अछि। एकर एन्टीनाक शिखर ऊंचाई ३७८ मी बईढ जाइत अछि।
प्रिन्सेस टावर
प्रिन्सेस टावर एकटा १०१ मञ्जिला, ४१३.४ मी उंच आवासीय-मात्र गगनचुम्बी इमारत छी जे मरिना जिला दुबई, युएई मे अवस्थित अछि। बुर्ज खलीफा के बाद प्रिन्सेस टावर मे वर्तमानमे दुबईमे दोसर ऊंच भवन अछि आ दुनियामे २०अम ऊंच भवन छी ।
किला अब्दुल्लाह जिला
क़िला अब्दुल्लाह पाकिस्तान के बलोचिस्तान प्रांत के उत्तर-पश्चिमी भागमे स्थित एक जिला छी। एकर क्षेत्रफल ३,२९३ किमी २ अछी आर सन् २००५मे एकर आबादी ४ लाख सँ अधिक अनुमानित कएल गेल छल। एते रहै वाला अधिकतर लोक पश्तून अछी आर पश्तो एतए सबसँ अधिक बोलल जाएव ...
हजारीबाग
हजारीबाग भारतमे झारखण्ड प्रान्तक एक जिला छी। रमणीय पर्यटक स्थलसभसँ भरल हजारीबाग झारखण्डमे स्थित अछि। हजारीबागक अर्थ होइत अछि हजार बगैचा वला आर इ दु शब्दसभ हजाआर बागसँ मिलिक बनल अछि।
बेगूसराय
बेगूसराय मिथिलामें २५°१५ आओर २५° ४५ उतरी अक्षांश आओर ८५°४५ आओर ८६°३६" पूर्वी देशांतरक बीच स्थित अछि। बेगूसराय शहर पूरब सँ पश्चिम लंबबत रूप सँ राष्ट्रीय राजमार्ग सँ जुडल अछि। एकरा उत्तरमें समस्तीपुर जिला, दक्षिणमें गंगा नदी आओर लक्खीसराय, पूबमें ख ...
दुमका
दुमका भारतक झारखण्ड प्रान्तक एक जिला छी। दुमका मे दस प्रखण्ड छै जे निम्नलिखित अछि: दुमका, गोपीकान्दर, जामा, जरमुण्डी, काठीकुण्ड, मसलिया, रामगढ़, रानीश्वर, शिकारीपाड़ा आर सरैयाहाट।
दुसान्बे
दुसान्बे मध्य एसिया कऽ देश ताजिकिस्तान कऽ राजधानी आ सबसँ पैग शहर छी। एकर जनसंख्या २००८ मे ६,७९,४०० अनुमानित केने छल । शहर क १९२९ तक द्युशान्बे कऽ नामसँ जानल जाएत छल आ १९२९ सँ १९६१ तक एकर नाम स्तालिनाबाद रहल ।
उत्तरी साइप्रस
उत्तरी साइप्रस आधिकारिक रूपमे टर्कीय गणतन्त्र उत्तरी साइप्रस (टीआरएनसी ; स्वयम-घोषित राज्य राज्य छी जे साइप्रस द्वीपक उत्तरपूर्वी भाग समावेश करैत अछि । टर्की द्वारा मात्र मान्यता प्राप्त, उत्तरी साइप्रसके अन्तर्राष्ट्रिय समुदाय द्वारा साइप्रस गणत ...
देहरादून
देहरादून, देहरादून जिलाक सदरमोकाम छी जे भारतक राजधानी दिल्ली सँ २३० किलोमीटर दूर दून उपत्यकामे अवस्थित अछि । ९ नवम्बर, २००० कऽ दिन उत्तर प्रदेश राज्य विभाजित करि जब उत्तराखण्ड राज्यक गठन कएल गेल छल, ओ समय एकरा उत्तराखण्ड क अन्तरिम राजधानी बनाएल ग ...
पोर्ट ब्लेयर
पोर्ट ब्लेयर भारत कऽ अन्डमान आर निकोबार द्वीपसमूह प्रान्त क जिला छी। ई शहर कऽ राजधानी सेहो छी। पोर्ट ब्लेयर केन्द्र शासित क्षेत्र छी। ई जनजीवनक सन्चालित करैवाला सब मुख्यालय मौजूद अछि। ई क्षेत्र पहाड भूरचना छी। टिम्बर जहिना लकडी ई प्रचुरता सँ पाएल ...
बिरामपुर उपजिला
बिरामपुर उपजिला, बंगलादेशक एक उपजिला छी, जे बंगलादेशमे तृतीय स्तरक प्रशासनिक अञ्चल होइत अछि । ई रङ्गपुर विभागक दिनाजपुर जिलाएक उपजिला छी, जाहिमे, जिला सदर समेत, कुल १३ उपजिला अछि, आ मुख्यालय दिनाजपुर सदर उपजिला अछि । एतय मुख्यतः एक ग्रामीण क्षेत् ...
काहारोल उपजिला
काहारोल उपजिला, बंगलादेशक एक उपजिला छी, जे बंगलादेशमे तृतीय स्तरक प्रशासनिक अञ्चल होइत अछि । ई रङ्गपुर विभागक दिनाजपुर जिलाएक उपजिला छी, जाहिमे, जिला सदर समेत, कुल १३ उपजिला अछि, आ मुख्यालय दिनाजपुर सदर उपजिला अछि । एतय मुख्यतः एक ग्रामीण क्षेत्र ...
साघाटा उपजिला
साघाटा उपजिला, बंगलादेशक एक उपजिला छी, जे बंगलादेशमे तृतीय स्तरक प्रशासनिक अञ्चल होइत अछि । ई रङ्गपुर विभागक गाइबान्धा जिलाएक उपजिला छी, जाहिमे, जिला सदर समेत, कुल ७ उपजिला अछि, आ मुख्यालय दिनाजपुर सदर उपजिला अछि । एतय मुख्यतः एक ग्रामीण क्षेत्र ...
हाकिमपुर उपजिला
हाकिमपुर उपजिला, बंगलादेशक एक उपजिला छी, जे बंगलादेशमे तृतीय स्तरक प्रशासनिक अञ्चल होइत अछि । ई रङ्गपुर विभागक दिनाजपुर जिलाएक उपजिला छी, जाहिमे, जिला सदर समेत, कुल १३ उपजिला अछि, आ मुख्यालय दिनाजपुर सदर उपजिला अछि । एतय मुख्यतः एक ग्रामीण क्षेत् ...
पलाशबाड़ी उपजिला
पलाशबाड़ी उपजिला, बंगलादेशक एक उपजिला छी, जे बंगलादेशमे तृतीय स्तरक प्रशासनिक अञ्चल होइत अछि । ई रङ्गपुर विभागक गाइबान्धा जिलाएक उपजिला छी, जाहिमे, जिला सदर समेत, कुल ७ उपजिला अछि, आ मुख्यालय दिनाजपुर सदर उपजिला अछि । एतय मुख्यतः एक ग्रामीण क्षेत ...
अररिया
नेपालक तराईसँ सटल ई जिला पहिने पूर्णियाक हिस्सा छल जेकरा सन् १९९० मे पूर्ण रुपसँ जिला बनाएल गेल । ई जिला प्रसिद्ध हिन्दी भाषा साहित्यकार फणीश्वरनाथ रेणुक कर्मभूमि रहल अछि ।
खानसामा उपजिला
खानसामा उपजिला, बंगलादेशक एक उपजिला छी, जे बंगलादेशमे तृतीय स्तरक प्रशासनिक अञ्चल होइत अछि । ई रङ्गपुर विभागक दिनाजपुर जिलाएक उपजिला छी, जाहिमे, जिला सदर समेत, कुल १३ उपजिला अछि, आ मुख्यालय दिनाजपुर सदर उपजिला अछि । एतय मुख्यतः एक ग्रामीण क्षेत्र ...
नबाबगञ्ज उपजिला
नबाबगञ्ज उपजिला, बंगलादेशक एक उपजिला छी, जे बंगलादेशमे तृतीय स्तरक प्रशासनिक अञ्चल होइत अछि । ई रङ्गपुर विभागक दिनाजपुर जिलाएक उपजिला छी, जाहिमे, जिला सदर समेत, कुल १३ उपजिला अछि, आ मुख्यालय दिनाजपुर सदर उपजिला अछि । एतय मुख्यतः एक ग्रामीण क्षेत् ...
दिनाजपुर सदर उपजिला
दिनाजपुर सदर उपजिला, बंगलादेशक एक उपजिला छी, जे बंगलादेशमे तृतीय स्तरक प्रशासनिक अञ्चल होइत अछि । ई रङ्गपुर विभागक दिनाजपुर जिलाएक उपजिला छी, जाहिमे, जिला सदर समेत, कुल १३ उपजिला अछि, आ मुख्यालय दिनाजपुर सदर उपजिला अछि । एतय मुख्यतः एक ग्रामीण क् ...
फुलछड़ि उपजिला
फुलछड़ि उपजिला, बंगलादेशक एक उपजिला छी, जे बंगलादेशमे तृतीय स्तरक प्रशासनिक अञ्चल होइत अछि । ई रङ्गपुर विभागक गाइबान्धा जिलाएक उपजिला छी, जाहिमे, जिला सदर समेत, कुल ७ उपजिला अछि, आ मुख्यालय दिनाजपुर सदर उपजिला अछि । एतय मुख्यतः एक ग्रामीण क्षेत्र ...
गाइबान्धा सदर उपजिला
गाइबान्धा सदर उपजिला, बंगलादेशक एक उपजिला छी, जे बंगलादेशमे तृतीय स्तरक प्रशासनिक अञ्चल होइत अछि । ई रङ्गपुर विभागक गाइबान्धा जिलाएक उपजिला छी, जाहिमे, जिला सदर समेत, कुल ७ उपजिला अछि, आ मुख्यालय दिनाजपुर सदर उपजिला अछि । एतय मुख्यतः एक ग्रामीण क ...
सुन्दरगञ्ज उपजिला
सुन्दरगञ्ज उपजिला, बंगलादेशक एक उपजिला छी, जे बंगलादेशमे तृतीय स्तरक प्रशासनिक अञ्चल होइत अछि । ई रङ्गपुर विभागक गाइबान्धा जिलाएक उपजिला छी, जाहिमे, जिला सदर समेत, कुल ७ उपजिला अछि, आ मुख्यालय दिनाजपुर सदर उपजिला अछि । एतय मुख्यतः एक ग्रामीण क्षे ...
चिरिरबन्दर उपजिला
चिरिरबन्दर उपजिला, बंगलादेशक एक उपजिला छी, जे बंगलादेशमे तृतीय स्तरक प्रशासनिक अञ्चल होइत अछि । ई रङ्गपुर विभागक दिनाजपुर जिलाएक उपजिला छी, जाहिमे, जिला सदर समेत, कुल १३ उपजिला अछि, आ मुख्यालय दिनाजपुर सदर उपजिला अछि । एतय मुख्यतः एक ग्रामीण क्षे ...
भुरुङ्गामारी उपजिला
भुरुङ्गामारी उपजिला, बंगलादेशक एक उपजिला छी, जे बंगलादेशमे तृतीय स्तरक प्रशासनिक अञ्चल होइत अछि । ई रङ्गपुर विभागक कुड़िग्राम जिलाएक उपजिला छी, जाहिमे, जिला सदर समेत, कुल ९ उपजिला अछि, आ मुख्यालय दिनाजपुर सदर उपजिला अछि । ई बांग्लादेशक राजधानी ढा ...
उलिपुर उपजिला
उलिपुर उपजिला, बंगलादेशक एक उपजिला छी, जे बंगलादेशमे तृतीय स्तरक प्रशासनिक अञ्चल होइत अछि । ई रङ्गपुर विभागक कुड़िग्राम जिलाएक उपजिला छी, जाहिमे, जिला सदर समेत, कुल ९ उपजिला अछि, आ मुख्यालय दिनाजपुर सदर उपजिला अछि । ई बांग्लादेशक राजधानी ढाका सं ...
चिलमारी उपजिला
चिलमारी उपजिला, बंगलादेशक एक उपजिला छी, जे बंगलादेशमे तृतीय स्तरक प्रशासनिक अञ्चल होइत अछि । ई रङ्गपुर विभागक कुड़िग्राम जिलाएक उपजिला छी, जाहिमे, जिला सदर समेत, कुल ९ उपजिला अछि, आ मुख्यालय दिनाजपुर सदर उपजिला अछि । ई बांग्लादेशक राजधानी ढाका सं ...
फुलबाड़ी उपजिला (कुड़िग्राम)
फुलबाड़ी उपजिला, बंगलादेशक एक उपजिला छी, जे बंगलादेशमे तृतीय स्तरक प्रशासनिक अञ्चल होइत अछि । ई रङ्गपुर विभागक कुड़िग्राम जिलाएक उपजिला छी, जाहिमे, जिला सदर समेत, कुल ९ उपजिला अछि, आ मुख्यालय दिनाजपुर सदर उपजिला अछि । ई बांग्लादेशक राजधानी ढाका स ...


text:
नवका- पुरनका लेख सर्च करु...
केंद्रीय विश्वविद्यालय बनत कि नहि?
बिहार मे केंद्रीय विश्वविद्यालय बनत कि नहि? बनत त कहिआ बनत? कतs बनत? एहि पर केंद्र सरकार आओर बिहार सरकार के बीच ठनल अछि. मुंछ केर लड़ाई बनि गेल अछि दुनू सरकार के बीच.
केंद्र सरकार के कहनाय अछि जे केंद्रीय विश्वविद्यालय राज्यक राजधानी आ ओकर आसपास कोनो पैघ शहर मे बनबाक चाही जतय दस तरहक सुविधा होए. जखन कि बिहार सरकार के कहनाय अछि जे खुलत तं मोतिहारी मे नहि तं नहि.
बिहारक मुख्यमंत्री नीतीश कुमार आओर केंद्रीय मानव संसाधन विकास मंत्री कपिल सिब्बल दुनू गोटे अपन-अपन रुख पर अड़लछैथि. एहि के कारण ई मामला पिछला डेढ़-दू साल सं लटकल अछि.
ओना केंद्रीय विश्वविद्यालय के दफ्तर पटना मे शुरू अछि मुदा एकरा रहने आओर नहि रहने कोनो फर्क नहि पड़ैत अछि. बिहार शिक्षा के क्षेत्र मे विकास सं वंचित अछि. लोक के जे फायदा मिलबाक चाही ओ नहि मिल रहल अछि.
कपिल सिब्बल जी जखन आईआईटी के शिलान्यास के सिलसिला मे पटना आएल छलखिन्ह तखनो ई मामला उठल छल मुदा जगह के लsक दूनु गोटा अड़ल रहलाह. नीतीश जी कहलखिन्ह जे केंद्रीय विश्वविद्यालय बनत तं मोतिहारीये मे...आओर राज्य सरकार एतय जगह सेहो देबय लेल तैयार अछि.
नीतीश जी एकरा राष्ट्रपिता महात्मा गांधी जी जोड़य छथिन्ह. हुनकर कहनाय छनि जे बापू एहि ठाम सं अपन स्वतंत्रता आंदोलन शुरू कएने छलाह ताही लेल एहि स्थानक विशेष महत्व अछि.
फेर नीतीश जी एहि बारे मे एतय के लोक के सामने चुनाव के समय घोषणा करने छलखिन्ह जे एहिठाम केन्द्रीय विश्वविद्यालय बनत. आब ई आन के बात भ गेल अछि. मुदा केंद्र के कहनाय अछि जे हमहुं तं किछ छी. सभ किछ हम करि आओर अहां हमरे नहि सुनि ई केना होएत.
केंद्र एहि पर इंफ्रास्ट्रक्चर के मुद्दा सेहो उठा रहल अछि. ओकर कहनाय अछि जे केन्द्रीय विश्वविद्यालय बनय लेल जे जरूरी चीज होबाक चाही से मोतिहारी आओर एकर आसपास मे नहि अछि.
एहि मुद्दा पर बिहार सरकार के कहनाय अछि जे इंफ्रास्ट्रक्चर के मामला सुलझाएल जा सकैत अछि. सभ किछ पटना आओर राजधानीए मे नहि होबाक चाही. राज्य के चारुकात विकासक बयार बहबाक चाही.
नीतीश जी के इहो कहनाय छनि जे एहि ठाम के मंजूरी मिलतहि जरूरी इंफ्रास्ट्रक्चर... सड़क... बिजली... पानी... आवास के समस्या के दूर करि लेल जाएत. आओर फेर जखन एहिठाम करोड़ों रुपया केर निवेश होएत तं लोक के जीवनस्तर सेहो सुधरत.
मुदा सिब्बल जी मानय लेल तैयार नहि छथिन्ह. एहि के कारण केन्द्रीय विश्वविद्यालय अपन रूप मे नहि आबि रहल अछि. अहां सभ के कि लगैत अछि. कि होबाक चाही?
हमर ईमेल:-info@hellomithilaa.com
सदस्यता लें टिप्पणियाँ भेजें (Atom)


text:
विनायक दामोदर सावरकर
विनायक दामोदर सावरकर (जन्म: २८ मई १८८३ - मृत्यु: २६ फ़रवरी १९६६)[१] भारतीय स्वतन्त्रता आन्दोलन के अग्रिम पंक्तिके सेनानी आ प्रखर राष्ट्रवादी नेता छल। उनका प्रायः वीर सावरकरक नामसँ सम्बोधित कएल जाइत अछि। हिन्दू राष्ट्रक राजनीतिक विचारधारा (हिन्दुत्व)क विकसित करैके बहुत बड श्रेय सावरकरक जाइत अछि। ओ न केवल स्वाधीनता-सङ्ग्रामक एक तेजस्वी सेनानी छल अपितु महान क्रान्तिकारी, चिन्तक, सिद्धहस्त लेखक, कवि, ओजस्वी वक्ता तथा दूरदर्शी राजनेता सेहो छल। ओ एक एहन इतिहासकार सेहो अछि जे हिन्दू राष्ट्रक विजयक इतिहासक प्रामाणिक ढँगसँ लिपिबद्ध केने अछि। ओ १८५७क प्रथम स्वातंत्र्य समर क सनसनीखेज आ खोजपूर्ण इतिहास लिखके ब्रिटिश शासनक हिला करि राखि देने छल[२]।
जीवन वृत्त[सम्पादन करी]
लण्डन प्रवास[सम्पादन करी]
लाला हरदयालसँ भेट[सम्पादन करी]
सेलुलर जेलमे[सम्पादन करी]
स्वतन्त्रता सङ्ग्राम[सम्पादन करी]
स्वातन्त्र्योपरान्त जीवन[सम्पादन करी]
सावरकर साहित्य[सम्पादन करी]
इतिहास[सम्पादन करी]
कथा[सम्पादन करी]
उपन्यास[सम्पादन करी]
आत्मचरित्र[सम्पादन करी]
हिन्दुत्ववाद[सम्पादन करी]
लेख सङ्ग्रह[सम्पादन करी]
नाटक[सम्पादन करी]
कविता[सम्पादन करी]
पुस्तक एवम फिल्म[सम्पादन करी]
सामाजिक उत्थान[सम्पादन करी]
सन्दर्भ सामग्रीसभ[सम्पादन करी]
- ↑ "स्वातंत्र्य वीर सावरकर" (अंग्रेज़ीमे), www.savarkar.org , १२ सितम्बर, २००७, अन्तिम पहुँच १२ सितम्बर, २००७।
- ↑ "वीर (विनायक) सावरकर" (हिन्दीमे), वेब दुनिया, अन्तिम पहुँच २६ फरवरी, २००८।


text:
चमत्कारिक प्रसंग
– कृष्ण कांत झा
पांच दिन पूर्व के घटना अछि। फेसबुक पर एकटा महिला के मित्र निमंत्रण आयल छल। बिना कुनू जांच पड़ताल के हम मित्रता के स्वीकृति देलौं। तदनन्तर अश्लील संदेश आबय लागल। ओ महिला हमर परिचित नहि छलि। हमरा बुझायल जे कोनो मित्र महिला के आइ डी बनाकय परिहास करैत छथि। ओ बेर बेर विडियो काल के आग्रह करय लागल। हम सोचलौं विडियो काल स पता लाइग जेत कि के छथि। हम काल रिसीव केलौं। दोसर तरफ स कियो अपरिचित युवती छलथि। ओ विडियो काल रिसीव होइते स्वत: वस्त्र उतारय लगली। क्षणमात्र में ओ आपत्तिजनक स्थिति में आबि गेली। हम काल डिस्कनेक्ट केलौं। और फेसबुक पर हुनका ब्लाक कय क प्रोफ़ाइल लाक केलौं। कनि देर बाद वाटसप पर मैसेज आबय लागल। और ओ आपत्तिजनक काल के संग हि हमर फेसबुक पर अपलोड मंदिर आदि के फोटो पठायल। हम हैरान भेलौं।समझि गेलौं जे आब ब्लैकमेल करती। ओ हमरा कहय लगली जे इ सब हम सोशल मीडिया पर अपलोड क देब। अहां पुजारी छी। कि इज्जत रहत। ओ शायद कुनू कालगर्ल छल। दस हजार के मांग केली। हम सोचलौं जे यदि पैसा द भी देब त कोन गारंटी जे ओ विडियो डिलीट करती। ओ निरंतर हमरा ब्लैकमेल करबे करती। हम कनि हिम्मत क क हुनका कहलौं जे हमर कोनो दोष नै। जे करबाक अछि क लिय।इ कहि वाटसप पर भी ब्लाक कय देलौं। ओ पुनः दोसर नंबर स मैसेज और स्क्रीन शाट पठायल कि देखू विडियो अपलोड भ रहल। हम ओ नंबर भी ब्लाक केलौं।
हम बहुत ज्यादा भयभीत छलौं। मोबाइल स हमरा पहिल बेर एतेक भय भेल छल। अगिला दिन सुबह एगो आदमी के काल आयल। जे खुद के साइबर सेल के अधिकारी बतेलक। और कहलक जे आपत्तिजनक विडियो अपलोड भ चुकल अछि ।ओकरा जल्दी निरस्त कराउ। एकटा नंबर देलक जे इ पर काल करू। ओ नंबर पर काल केलौं त ओ भी विडियो निरस्त करवाक दस हजार ट्रांसफर करय कहलक। आब हमरा इ खेल समझि में आयल। कि इ पूरा गिरोह सक्रिय अछि। हम इ विषय में अपन खास मित्र स बात केलौं ओ कहलक जे पुलिस कंप्लेन करू। ओ गिरोह बला फेर फोन केलक हम हुनका कहलौं जे आब यदि हमरा परेशान करब त हम सबटा चैट और कॉल इत्यादि के विवरण पुलिस चौकी पर द आयब और सब खेल खत्म। तै के बाद हमरा कुनू कॉल नै आयल आब कनि सुकून अछि।
बितल पांच दिन में जतेक हम भगवान के याद केलों एतेक त जन्म स आइ तक नै केने छलौं। कारण जे इज्जत और सम्मान स बढि क कोनो चीज नै। बजरंगबली हमर रक्षा मित्र, पुलिस और सद्बुद्धि के रूप में केलथि। नै त शायद जीवन भरि ब्लैकमेल होइतौं। कृपया सावधान रहब एहन लोक सब स। इ अनावश्यक पोस्ट हम मात्र इ कारण स लिखलौं जे देखियौ कि लोक बिना श्रम के मुफ्त के पैसा के लेल की सब खेल रचैया।


text:
पटना. बिहार विधानसभा चुनावक गहमागहमीक बीच बात आब सीट बँटवाराक होमय लागल अछि. एनडीए गठबंधनक दू गोट महत्वपूर्ण घटक दल जनता दल युनाइटेड आ बीजेपीक बीचमे सीटक बंटवाराके ल’ 50-50 केर लेल फॉर्मूला बनाओल जा रहल अछि.
सूत्रक मानब त’ जाहि घटक दलक सहयोगी दल अछि ओ ओकरा अपना कोटा स’ निपटाबय. जानकार सेहो मानैत छथि एहि फॉर्मूला पर बात चलि रहल अछि. यद्यपि नेता एहि पर किछु खुजि क’ बाजि नहि रहल छथि. हुनक कहब छनि जे शीर्ष नेतृत्व सभ किछु आसानी स’ तय क’ लेत. बिहार बीजेपीक नेता संजय पासवान पूर्वमे केंद्रीय मंत्री रही चुकल छथि आ वर्तमानमे पार्टी स’ विधान परिषदक सदस्य छथि. ओ कहलनि जे बिहारमे एनडीएक बीच सीटक बंटवारा लोकसभा चुनावक आधार पर होअय वा फेर 50-50 केर बंटवारा होअय. एकर अलावा जे घटक दल अछि ओ जाहि पार्टीक संग सहज अछि, ओ ओकरा संतुष्ट करय. जेना बीजेपी चिराग पासवानक पार्टी लोक जनशक्ति पार्टीके अपना कोटा स’ संतुष्ट करय त’ ओतहि जेडीयू जीतन राम मांझीक हिंदुस्तानी आवाम मोर्चा अपना कोटा स’ संतुष्ट करय. माने जेडीयू बीजेपी आधा-आधा सीटक बंटवारा क’ लिअय.
संजय पासवानक एहि फॉर्मूलाके एनडीएक दुनू घटक दल (बीजेपी-जेडीयू) केर नेता नकारैत नहि छथि मुदा एतेक अवश्य कहैत छथि जे शीर्ष नेतृत्व एहि बातके तय करत जे सीटक बंटवारा कोन फॉर्मूलाक अंतर्गत होयत. यद्यपि बीजेपीक वरिष्ठ नेता आ नीतीश सरकारमे मंत्री प्रेम कुमार कहैत छथि जे कार्यकर्ताक भावनाक ध्यान अवश्य राखल जायत. ओतहि जेडीयूक प्रवक्ता अंजुम आराक कहब छनि जे सभ किछु नीक तरीका स’ भ’ जायत. जेडीयू आ बीजेपीक नेचुरल अलाइंस अछि. पैघ नेता जखन बैसताह त’ सभ ठीक भ’ जायत. जानकारक सेहो मानब अछि जे बिहार विधानसभा चुनाव 2020 मे एनडीएमे सीटक बंटवाराके ल’ पेंच फंसयवला अछि.
लोकसभा चुनाव 2019 केर परिस्थिति अलग छल मुदा आबयवला विधानसभा चुनावक परिस्थिति अलग अछि. पछिला विधानसभा चुनावमे नीतीश कुमार महागठबंधनक संग छलाह. एहि बेर ओ एनडीएमे अछि. आब फॉर्मूला आधा-आधा पर फिक्स भ’ सकैत अछि.
जे-से जेना-जेना बिहार विधानसभा चुनाव लग अबैत जा रहल अछि, एहि बात पर चर्चा तेज होएत जा रहल अछि जे कोन गठबंधनक कोन घटक दलके कतेक सीट भेटत. बिहारमे एनडीएक एखन तीनटा घटक दल अछि – जेडीयू, बीजेपी आ एलजेपी. मुदा आब जीतन राम मांझी स’ जेडीयूक लगातार बातचीत भ’ रहल अछि जाहि स’ इ मानल जा रहल अछि जे जीतन राम मांझी शीघ्रहि एनडीएक संग आबि जयताह. ऐनामे सीट बंटवारामे कोन तरहक फॉर्मूला फिट बैसैत अछि इ त’ दलक पैघ नेता बतओताह मुदा तत्काल जे अनुमान लागि रहल अछि ओनामे 50-50 केर फॉर्मूला मजगूत देखबामे आबि रहल अछि.